Оқимга қарши сузиш ҳикмати – Yoshlar ovozi\nИнновацияларнинг асосий душмани — авторитар таълим тизими.\nҲозирги педагогикамиз ўқувчиларнинг имкониятларини чекламоқда.\nМактаблар болалар учун “қамоқ”қа айланиб қолган.\nСарлавҳа остидаги фикрларни ўқиб даҳшатдан ёқа ушлаб қолишингиз табиий. Ахир, мактабдек улуғ даргоҳни қандай қилиб қамоқ дейиш мумкин?! Ота-она ва устозлар нима қилибдики, уларни ҳозир замон болаларининг эркини “бўғиш”да айблаяпмиз?! Нега энди дабдурустдан таълимни инновацияларнинг кушандасига чиқариб қўйдик?! Хуллас, мияда минг хил ўй-хаёл айланмоқда: нима, нега, қандай қилиб?..\nЭнди ҳаммасини ётиғи билан тушунтирсак. Фақат олдиндан айтиб қўяйлик: мавзу мураккаб, сиртини ёрмай, мағзига етиб бўлмайди!\nЎтган йили юртимизда илк бор ташкил қилинган Халқаро инновацион сармоявий форумда инновациялар соҳасида таниқли эксперт, Исроилдаги “Systematic inventive thinking” компаниясининг истиқболли ғоялар ва инновациялар департаменти раҳбари Мишель Асияг иштирок этганди. Юқоридаги биринчи жумла айнан унга тегишли. Асияг болаларни дунёдаги энг инновацион инсонлар, деб атайди. Фақат боғча, ундан кейин эса, мактабдаги тартиб-қоидалар таъсирида уларнинг ҳаракати ҳамда фикрлаш тарзи муайян даражада чекланади. Натижада боладаги жуда қимматли хислат — креативлик сўна бошлайди.\nБуёғи ундан-да қизиқ. Ҳозирги педагогикани ўқувчиларнинг имкониятларини чеклашда “айблаётган” инсон ўзи ҳам педагог. Педагог бўлганда ҳам бутун умрини мактабга бағишлаган жуда машҳур муаллим. Гап Россия таълим академияси академиги, психология фанлари доктори Шалва Амонашвили ҳақида бормоқда. Бу одам инсонпарварлик педагогикаси таълимотининг ёрқин вакили саналади.\nНиҳоят, мактаблар болалар учун “қамоқ”қа айланиб қолганини айтиб жон койитаётган шахснинг исми\nПаата Амонашвили. У ҳам грузиялик, айни вақтда дунё бўйлаб кенг тармоқланиб кетган Халқаро инсонпарварлик педагогикаси марказини (дарвоқе, бу тузилма Ўзбекистонда ҳам мавжуд) бошқармоқда.\nХўш, ҳозиргина сизга таништирилган бу уч мутахассиснинг дадил фикрларини қоғозга бирин-кетин туширишдан мақсад нима эди?\nБИЗ — XXI АСР КИШИЛАРИ — ТЕХНИК, ТЕХНОЛОГИК, АҚЛИЙ ВА ҲАТТО ИҚТИСОДИЙ ТАРАҚҚИЁТДА АНЧА ИЛГАРИЛАБ КЕТГАНМИЗ. БУГУН БИЛИМГА ИНТИЛУВЧИ, АХБОРОТ ВА ЯНГИЛИКЛАРГА ТАШНА ИНСОН ЗАМОНАВИЙ САНАЛЯПТИ. БОЛАЛАР, АВВАЛО, МУНОСИБ ТАЪЛИМ ОЛИШИ ВА ЯХШИ ЎҚИШИ КЕРАК, ДЕБ ЎЙЛАЙМИЗ. АММО НЕГАДИР ЯХШИ ИНСОННИ ТАРБИЯЛАШ ҲАҚИДА НА ОТА-ОНА, НА УСТОЗ-МУРАББИЙЛАР ЖИДДИЙ БОШ ҚОТИРМОҚДА. ХУДДИ ТАЪЛИМГА ЕТАРЛИ ЭЪТИБОР ҚАРАТИЛСА БЎЛДИ, ТАРБИЯ ЎЗ-ЎЗИДАН БЎЛАВЕРАДИГАНДЕК.\nФикримизча, бундай ёндашув таг-замири билан нотўғри, янглиш, бирёқламадир! Мияси ақлга тўлган-у, бироқ қалби ҳувиллаб қолган боладан эзгулик кутиш бефойда. Афсуски, бугун одамлар моддиятга берилиб, қалб тарбияси ҳақида ўйламай қўйди. Кўпчиликда эгалик ҳисси устувор — топиш-тутиши дуруст бўлса-да, борига қаноат қилиб яшагиси йўқ.\n— Исталган бошланғич синфга кириб, ўқувчилардан нимани орзу қилиши ҳақида сўранг, — дейди яқинда Тошкентда ўтказилган катта йиғинларнинг бирида 88 ёшли Шалва Амонашвили. — Аминманки, ярмидан кўпи орзусини моддийлаштиради: ё замонавий телефон ёки планшет совға қилишларига муштоқ.\nЎША ҚОРАКЎЗЛАРДАН БИРОНТАСИ БУВИМ ТЕЗРОҚ ТУЗАЛИБ ҚОЛИШИНИ ЁКИ ЯҚИНЛАРИМ ДОИМО СОҒ БЎЛИШИНИ ИСТАЙМАН, ДЕСА ДЎППИНГИЗНИ ОСМОНГА ОТАВЕРИНГ. ДЕМАК, УЛАРНИНГ ҚАЛБИДА МЕҲР БОР. БУ БОЛАЛАР, АЛБАТТА, ОЛИЖАНОБ ШАХС БЎЛИБ ВОЯГА ЕТАДИ.\n— Олижаноб, меҳр-оқибатли инсонлар ёрқин келажак сари интилаётган Ўзбекистонга ҳам ниҳоятда зарур, — таъкидлайди грузиялик муаллим. — Яқин истиқболда эса, уларга эҳтиёж янада ортади. Чунки давримиз мураккаб. Бизни эртага нималар кутаётганини, дунёда қандай ўзгаришлар рўй бериши ҳақида ҳеч ким аниқ гап айтолмайди. Лекин XXI аср остонасида туғилган авлод, яъни олимлар таъбири билан айтганда, индиго болалари шундай ноёб истеъдод ва ўткир ақл-тафаккурга эгаки, улар ушбу салоҳияти туфайли дунёни ўзгартириб юбориши мумкин. Шу нуқтаи назардан,\nҲОЗИР ЁШЛАРНИ ҲАЁТГА ТАЙЁРЛАШ ЭМАС, БАЛКИ ЎЗИМИЗ ЭРТАГА УЛАР ЯРАТАЖАК ҲАЁТГА ТАЙЁР ТУРИШ ТЎҒРИСИДА КЎПРОҚ ҚАЙҒУРИШИМИЗГА ТЎҒРИ КЕЛЯПТИ.\nБу эса, айнан қалб тарбияси билан боғлиқ жараёндир.\nТАРБИЯ ҲАМИША ОҚИМГА ҚАРШИ СУЗИШНИ АНГЛАТАДИ.\nУни ўзингдан бошламас экансан, зурриёдинг яхши инсон бўлиб вояга етишига умид боғлаш бефойда. Ота-она, авторитар таълим талаб қилганидек, фарзандини жазолаш ва рағбатлантириш эмас, балки у билан тил топишиш, муроса қилиш йўлларини қидириши керак.\nИндиго болалари ўзига нисбатан худди шундай муносабатни кутади. Улар ҳаддан ташқари фаол (гипе-\nрактив), мисли кўрилмаган даражада қобилиятли, аммо шу билан бирга, ўта нозик ва таъсирчандир. Ушбу ўзига хосликни биринчи бўлиб муаллимлар пайқаган. Чунки индиго табиатли ўқувчилар билан ишлаш уларга қийинчилик туғдирганди. Вазият ҳозир ҳам ўзгаргани йўқ.\n— Гап болаларда эмас, гап педагогикамизда! — деб тушунтиради инсонпарвар педагог, психология фанлари доктори Паата Амонашвили.\n— АВЛОДЛАР АЛМАШЯПТИ, ЛЕКИН ТАЪЛИМ, АЙНИҚСА, ТАРБИЯ УСЛУБИМИЗ ЭСКИЛИГИЧА ҚОЛМОҚДА.\nБундай номутаносиблик натижасида ўқувчилар ўзини қўйишга жой тополмаяпти. Биз уларнинг\n45 дақиқа дарсда миқ этмай мавзуни тинглашини, ота-она ва устози чизган чизиғидан чиқмаслигини, барча ижтимоий қоидаларга сўзсиз амал қилишини, хуллас, ўзимиз қандай яшасак, худди шундай, яъни бир қолипга тушиб яшашини хоҳлаймиз. Шахсан менда мактаблар болалар учун “қамоқ”қа айланиб қолгандек тасаввур уйғотяпти. Ҳарқалай, оилаларимизда ҳам аҳвол кўнгилдагидек эмас. Боласига ниманидир тушунтириш ўрнига, тақиқ ва чекловлар қўйишга одатланиб қолган ота-оналар жуда кўп. Айнан улар хатти-ҳаракатини жиддий тафтиш қилиб, ўз-ўзини тарбияламоғи зарур.\nМен ураллик бир инсонни танийман. У ёзги болалар оромгоҳининг раҳбари. Айтишича, ҳар йили мавсум бошланиши билан юраги така-пука бўлар экан. Болалар шўх, ножўя ҳаракат қилиб, бирон кор-ҳолга йўлиқиши мумкин. Хавфсизлиги учун эса, директор жавобгар. Хуллас, шу масалада ёрдам сўраб келганди.\nБошим қотиб, узоқ ўйладим. Болага тартиб-қоидани тушунтириш, айниқса, бирон нарсани қилма дейиш бефойда. Барибир билганидан қолмайди. Ниҳоят, миямга антиқа фикр келди: “Оромгоҳга келган болаларга ҳеч нарсани чекламанг”, — дедим Степан амакига. У табиийки таажжубланди. Мен эса, парво қилмай, сўзимда давом этавердим: “Қадрли дам олувчилар, оромгоҳимизда қонун-қоида йўқ. Бу ерда мутлақо эркинсиз. Хоҳлаган ишингизни қилишингиз мумкин. Хоҳланг куни бўйи ухланг, хоҳланг оромгоҳдан ташқарига чиқиб, сайр қилинг, хоҳланг гулхан ёқиб, картошка пиширинг — ҳеч қандай тақиқ йўқ”, дейсиз”.\nБир ойдан кейин Степан амаки ёнимга хурсанд бўлиб келди. Мен айтгандек қилибди. Аммо шу заҳотиёқ болалар мулоҳаза юрита бошлаган. “Куни бўйи ухлаб нима қилдик, ахир, табиатдан баҳра олиш учун келганмиз-ку!”, “Оромгоҳ ҳудудини ўзбошимча тарк этсак, ёввойи ҳайвонларга йўлиқишимиз мумкин. Бу эса, жуда хавфли. Яхшиси, чиқмай қўяқоламиз”, “Гулхан ёқиб, балога қолайликми энди, ҳаммаёққа ўт кетса-чи?!” деб ўзаро роса тортишган. Охир-оқибат, уларнинг Степан амаки таклиф қилган қоидаларга кўнишдан бошқа иложи қолмабди.\nЮқоридаги мисол хотирамда маҳкам ўрнашиб қолди. Эҳтимол, оромгоҳ воқеасида тарбиянинг ўзгача — инсонпарвар қиёфасини кўрганим учун уни эслаб қолгандирман. Нима бўлганда ҳам, хулоса битта: бизга итоаткор болалар керак эмас, улар билан келишишни ўргансак кифоя. Тарбиянинг энг мақбул йўли шу!\nКўз-кўз қилманг, кўз тегар\nДабдабали тўйнинг охири вой\nErtaklar qayerlarga yetaklar?\n← Ota-ona va ustoz — qo‘sh qanot\nАутизмнинг олдини олиш мумкин →\nGoogle haqida siz bilmagan qiziqarli faktlar (58 119)


Марказий банк ўтган йилда банк кассаларига...\n22.01.2018 10:59 0 928\nЎзбекистон Республикаси Марказий банки 2017 йилда банк кассаларига келиб тушган нақд пуллар ҳақида расмий ахборот берди. Қайд этилишича, 2017 йилнинг биринчи ярми давомида тижорат банклари кассаларидан нақд пул чиқимларининг умумий ҳажми банк кассаларига келиб тушган нақд пул миқдорига нисбатан сезиларли даражада кўпроқ бўлди.\nХусусан, январь-июнь ойлари давомида банк кассаларига 11,8 трлн. сўм нақд пул тушган бўлса, банк кассаларидан амалга оширилган чиқим 17,1 трлн. сўмни ташкил этди. Натижада, муомаладаги нақд пуллар миқдори йил бошига нисбатан 5,3 трлн. сўмга ошиб, 2017 йилнинг 1 июль ҳолатига 18,6 трлн. сўмни ташкил этди.\nЖами нақд пул тушумида манбаларнинг улуши\nСкрин: Марказий банк\nЎтган 2017 йилда банк кассаларига тушган нақд пуллар ҳажми 39,5 трлн. сўмни ташкил этди.\nУшбу даврда жами нақд пул тушумларида товарларни сотишдан тушум улуши 47 фоиз (18,7 трлн. сўм), пуллик хизмат кўрсатиш соҳасидан тушум — 15 фоиз (5,9 трлн. сўм), аҳолининг банк омонатларига жойлаштирган пуллари — 14 фоиз (5,6 трлн. сўм), солиқлар ва бошқа мажбурий йиғимлар — 11 фоиз (4,2 трлн. сўм), бошқа соҳалардан тушум — 13 фоиз (5,1 трлн. сўм)ни ташкил этди.\nИюль-декабрь ойларида банк кассаларига 27,7 трлн. сўм тушиб, январь-июнь ойларига нисбатан 15,9 трлн. сўм ёки 2,3 мартага кўпайди.\nШундан, товарларни сотишдан тушган нақд пуллар ҳажми 7,8 трлн. сўм ёки 2,4 баробар, пуллик хизмат кўрсатиш соҳасидан 2,4 трлн. сўм ёки 2,4 баробар, аҳолининг банк омонатларига топширган пуллари 800 млрд. сўм ёки 1,3 баробар, солиқлар ва бошқа мажбурий йиғимлар 2,5 трлн. сўм ёки қарийб 4 баробар ва бошқа соҳалардан тушумлар 2,4 трлн. сўм ёки 2,9 баробарга ошган.\n2017 йилда жами нақд пул тушумида Тошкент шаҳрининг улуши 36 фоиз, Самарқанд 10 фоиз, Тошкент ва Фарғона вилоятларида 8 фоиз, Андижон, Наманган ва Хоразм вилоятларида 5 фоиз, Бухоро, Қашқадарё ва Сурхондарё вилоятларида 4 фоиз, Навоий вилояти ва Қорақалпоғистон Республикасида 3 фоиз, Жиззах ва Сирдарё вилоятларида 2 фоизни ташкил этди.\nМарказий банк нақд пул\nИқтисодиёт 16/02, 18:01\nИқтисодиёт 02/02, 17:56\nЎзбекистонда яширин валюта бозоридан расмий валюта бозорига ўтиш кузатилди\nИқтисодиёт 26/01, 15:58\nМарказий банк прогнозлар ва асосий хатарларни маълум қилди


20:42 / 07.08.2019\nБугун, 7 август куни Президент ҳузуридаги Хавфсизлик кенгаши котиби генерал-лейтенант Виктор Маҳмудов, Мудофаа вазири генерал-майор Баҳодир Қурбонов, ДХХ Чегара қўшинлари қўмондони генерал-майор Руслан Мирзаев Марказий ҳарбий округи тасарруфидаги ҳарбий қисм ва муассасаларда бўлди. Бу ҳақда Марказий ҳарбий округ матбуот хизмати маълум қилди.\nДастлаб, ҳарбий округда янгидан барпо этилган ситуацион марказда Мудофаа вазирлиги таркибидаги ҳарбий округлар қўмондонлиги билан видеоселектор ўтказилди. Унда мустақиллигимизнинг 28 йиллигини муносиб кутиб олиш, аҳолини байрам кунларида мароқли дам олишларини таъминлашда хавфсизлик масалалари ва мудофаа қобилияти ҳақида тўхталиб ўтилди.\nШундан сўнг, ҳарбий қисмлардаги мобил бошқарув пунктлари, жанговар танклар, янада кучайтирилган БТР-70 техникалари ҳамда енгил зирҳли машиналар қурол-аслаҳаларини такомиллаштириш бўйича олиб борилган ишлар билан танишди.\nПрезидент ҳузуридаги Хавфсизлик кенгаши котиби ҳарбий округ таркибидаги ҳарбий қисмларда техника ва қурол-аслаҳаларни модернизация қилиш ҳамда қайта таъмирдан чиқариш бўйича янгидан ташкил этилган гуруҳ фаолиятига юқори баҳо берди.\nТашриф сўнгида генерал-лейтенант Виктор Маҳмудов ва мудофаа вазири генерал-майор Баҳодир Қурбонов ҳарбий округ жанговар техникалар паркида “Мен ғолиб” шиори остида ўтказилган мусобақа ғолибларини рағбатлантирди.\n#Марказий ҳарбий округ\nМудофаа вазирлигида Покистон ҳарбий делегацияси билан учрашув ўтказилди


«Талабаларнинг коронавирусга қарши эмланиши мажбурий эмас» — вазир ўринбосари - Bugun.uz\n«Талабаларнинг коронавирусга қарши эмланиши мажбурий эмас» — вазир ўринбосари\n19:32 | 10-01-2022\nОлий ва ўрта махсус таълим вазири ўринбосари Раҳим Ҳакимов АОКАда 10 январь куни ўтказилган матбуот анжуманида талабаларнинг коронавирусга қарши эмланиши ҳозирча мажбурий бўлмаганини таъкидлади. Бу ҳақда унда иштирок этган «Bugun.uz» мухбири хабар қилди.\nҚайд этилишича, шу пайтга қадар мамлакатдаги олий ўқув юртларида кундузги тарзда таълим олаётган талабаларнинг 70 фоизи коронавирусга қарши ихтиёрий тарзда эмланган.\n«Бугунги кунда кундузги таълимда бизда 525 мингдан ортиқ талаба таҳсил олади. Ҳозирга қадар уларнинг 70 фоизи коронавирусга қарши вакциналар билан эмланиб бўлган. Буни кўпайтириш мақсадида контракт тўловларида жуда кўплаб чегирмалар қилинганди. Ҳар бир олий таълим муассасаси ўзининг ҳудудидаги поликлиникаларга бириктирилган ва бу жараёнлар ҳозир ҳам давом этяпти», — деди вазир ўринбосари.\nЭслатиб ўтамиз, талабалар учун қишки таътил муддати 24 январгача узайтирилгани эълон қилинганди. Бунинг сабаби этиб, ректорлар, проректорлар, деканлар ва молия масалаларига масъуллар учун касбий маҳоратини ошириш, янгича тартибда ишлашни бошлаш мақсадида амалий семинар-тренинглар ташкил этилиши қайд этилган.\nШунингдек, Олий ва ўрта махсус таълим вазирлиги бош бошқарма бошлиғи Абдували Холиқов олийгоҳларда таълим жараёнлари онлайнга ўтказилмаслигини маълум қилган. Якуний назорат имтиҳонлари эса ўз вақтида бўлиб ўтишини айтган.


МАВҚЕ ЮҚОРИ КЎТАРИЛДИ - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nМАВҚЕ ЮҚОРИ КЎТАРИЛДИ\nЧоп этилган 27 Октябр 2016\tКӯришлар: 670\nФИФА (Халқаро футбол ассоциациялари федерацияси) миллий терма жамоаларнинг сентябр ойида эгаллаган рейтинг рўйхатини эълон қилди.\nУнга кўра, 227 очко жамғарган Тожикистон бош жамоаси тўрт поғона юқорилаб, 124-жойдан 120-ўринга кўтарилган.\nТожикистон терма жамоасининг Сурия билан ўртоқлик учрашуви ўтказиб\nэришган дуранг натижалари учун ФИФА ватандошларимиз ҳисобига 69 очко ёзган.\nОсиё футбол конфедерациясига аъзо давлатлар орасида Тожикистон аввалги 24-ўрнини сақлаб қолди.\n«Сариқ қитъа»да биринчи ўринни эронлик футболчилар (837) эгаллаб туришибди. Иккинчи-учинчи ўринларда Австралия (663) ва Жанубий Корея (640) вакиллари боришмоқда.\n---------- Тақдимот ----------\nОЛИМПИАДА ЧЕМПИОНИГА МУКОФОТ\nМиллий олимпиадалар қўмиталари ассоциацияси (ANOC) тожикистонлик енгил атлетикачи-машҳур босқон ирғитувчи, Бразилия пойтахти Рио-де-Жанейро шаҳрида бўлиб ўтган XXXI ёзги олимпиада ўйинлари чемпиони Дилшод Назаровни махсус мукофот билан тақдирлайди.\nТожикистон Республикаси Миллий олимпиада қўмитаси Бош котиби Баҳрулло Ражабалиевнинг айтишича, мамлакат МОҚ спортчини ушбу мукофотга тавсия этган.\nЖорий 2016 йилнинг 15 ноябрида Қатар давлати пойтахти Доҳа шаҳрида мукофот миллий олимпиада қўмиталари ассоциацияси президенти Аҳмад Ал-Фаҳод Ал-Сабоҳ томонидан Дилшод Назаровга топширилади.\nЭслатиб ўтиш жоизки, «Рио-2016» олимпиада ўйинларида Дилшод Назаров босқонни 78,68 метрга ирғитиб, ғолибликни қўлга киритган эди.\n«РОССИЯ-2018»НИНГ РАСМИЙ РАМЗИ\nМосква шаҳрида 2018 йилда Россия Федерациясида ўтказиладиган жаҳон чемпионатининг расмий рамзини қабул қилиш маросими бўлиб ўтди.\nУнда ФИФА президенти маслаҳатчиси Звонимир Бобан, таниқли бразилиялик футболчи Роналдо ва Россия футбол иттифоқи раиси Виталий Мутколар иштирок этишди.\nТашкилий қўмита комиссиясининг қарорига биноан, Бўри «Жаҳон чемпионати-2018» турнирининг расмий рамзи этиб қабул қилинди.\nШунингдек, танловда расмий рамзга даъвогар сифатида Йўлбарс ва Мушук суратлари ҳам иштирок этган эди.\nФИНАЛ ЎЙИНИ ЖАНУБИЙ КОРЕЯДА\nФутбол бўйича Осиё чемпионлар лигасининг финал ўйини 2016 йилнинг 19 ноябрида Жанубий Кореянинг Чжонгжу шаҳрида ўтказилади.\nУнда маҳаллий «Чжонбук Моторс» ва Бирлашган Араб Амирликларининг «Ал-Айн» клублари ғолиблик учун «яшил майдон»га тушади.\nҚайд этиш лозимки, ярим финал беллашувларида «Чжонбук Моторс» жамоаси футболчилари юртдошлари «Сеул» клуби тўптепарларини, «Ал-Айн» эса, Қатарнинг «Ал-Жаиш» жамоаси футболчиларини мағлубиятга учратган эдилар.\nОсиё чемпионлар лигаси турнири қитъа клублари орасидаги энг нуфузли мусобақа ҳисобланиб, ҳар йили унда минтақа мамлакатларининг чемпионатида ғолиб чиққан жамоалар қатнашади.\nНЕЙМАР ШАРТНОМАСИНИ УЗАЙТИРДИ\nКаталониянинг «Барселона» (Испания) клубининг 24 ёшли бразилиялик легионер ҳужумчиси Неймар клуб билан тузилган шартномасини 2021 йилгача узайтирди.\nҲужумчи «Барселона» таркибида 149та ўйинда майдонга тушиб, рақиблар дарвозасини 90 марта ишғол қилган.\nУ Испания чемпиони (икки бор), Қирол кубоги (икки бор), Европа Чемпионлар лигаси, УЕФА (Европа футбол ассоциациялари бошқармаси) Суперкубоги, Испания Суперкубоги (икки бор), клублар ўртасидаги жаҳон чемпионати турнирлари бош совриндори ҳисобланади.\n---------- Шаҳмат ----------\nЮЛДУЗЛАР ТУРНИРИ ҒОЛИБИ\nЎзбекистон пойтахти Тошкент шаҳридаги «Миран» меҳмонхонасида жаҳон шаҳмат юлдузлари турнири бўлиб ўтди.\nУнда ўн икки имкониятдан 8 очко жамғарган озарбайжонлик халқаро гроссмейстер Шаҳриёр Мамадёров ғолиб чиқиб бош соврин ва 20 минг Америка долларига эгалик қилди.\nЖаҳоннинг 17-чемпиони Рустам Қосимжоновни доғда қолдирган исроиллик дона сурувчи Борис Гелфандга (6 очко) иккинчи ўрин насиб этди.\nБештадан очко тўплаган ўзбекистонлик Рустам Қосимжонов ва украиналик Руслан Пономарёвлар ўзаро учинчи-тўртинчи жойларни тақсимлаб олишди.\nБугун: 26-01-2020 02:18:55


Ўзбекистон бўйлаб бу йилги пахта териш мавсумига оммавий сафарбарлик бошланган икки ҳафта ичида¸ Озодлик ҳисобича¸ камида уч одам пахтазорда нобуд бўлди ва қурбонларнинг учови ҳам талаба ва мактаб ўқувчисидир. Душанба¸ 23 сентябрь куни Тошкент вақти билан 21:05 да бошланган жонли мулоқотимизда ана шу мавзуда гаплашдик.\nМамлакатда яна бир “оқ олтин” хирмонини барпо этиш учун зарбдор фронт бошлангани ҳақида тинимсиз гапираëтган Ўзбекистон оммавий ахборот воситалари¸ одатда¸ бу фронтда берилаëтган жонлар ҳақида лом-мим демайди.\nБу қурбонлар ҳақидаги аниқ статистика “давлат сири” сирасига киритилиб¸ етти қулф остида сақланишини тахмин қилиш мумкин.\nАммо ҳар йили Озодликка мажбуран пахта теримига чиқарилган “ҳашарчилар”¸ хусусан¸ талаба ва ўқувчилар орасидаги ўлим ҳолатлари ҳақида хабарлар келади. Бу хабарлар асосида ҳар йили Озодликда пахта терими қурбонларининг¸ тўлиқ бўлмаган¸ фожеий рўйхати пайдо бўлади.\nБу йилги мавсумга оммавий старт берилганидан бери ўтган икки ҳафта мобайнида Озодликка пахта даласидаги уч ўлим ҳолати ҳақида хабар келди ва бу учала хабар ҳам расмий манбалар томонидан ўз тасдиғини топди.\n9 сентябрь куни Қаршидаги Ҳилол агросаноат коллежининг\n2-босқич талабаси, 1996 йили Қарши туман, Сарой қишлоғида туғилган Мухлиса Ўрол қизи Ражабова пахта даласида ток уриб нобуд бўлди.\n15 сентябрь куни онасига ëрдам бериш учун далага чиққан Бухоро вилояти Вобкент туманидаги Наршаҳий номли мактабнинг 1-синф ўқувчиси, 2007 йилда туғилган Амирбек Раҳматов пахта ортилган прицеп устига чиқиб ухлаб қолиб¸ устига ортилган пахта остида бўғилиб ўлди.\nОзодликка маълум бўлишича¸ учала ўлим юзасидан прокуратура жиноий иш қўзғаган.\nБундай вазиятда ўйлантирадиган саволлар:\nБу ўлимлар учун кимлар жавобгарликка тортилмоқдаю асл жавобгар ким?\nСиз ўқувчи ва талаба болангизни мажбурият остида пахтага юборар экансиз¸ ибтидоий шароитда яшаб меҳнат қилишга мажбур болангизнинг ҳам ана шу фожеий рўйхатга қўшилиш эҳтимолини қабул қиласизми?\nБундай эҳтимолнинг олдини олиш учун нима имконингиз бору¸ нима қилаяпсиз?\nАйни кунларда халқаро кузатувчиларнинг пахта мавсумидаги болалар ва мажбурий меҳнат вазиятини бевосита кузатаëтгани бу аҳволнинг ўзгаришига таъсир қиладими?\nЎзини болажон деб атайдиган халқ нима учун болаларини пахтадек оғир ва таҳликали меҳнатдан асрай олмаëтир?\n“Кўпга келган тўй”нинг кимлардир учун азага айланаëтганига ўзбек жамияти қандай муносабат кўрсатмоқда?\nБу ва бошқа қатор саволлар атрофида Сиз билан OzodlikOnline жонли¸ интерактив дастурининг душанба¸ 23 сентябрь куни Тошкент вақти билан 21:05 да бошланадиган янги сонида суҳбатлашамиз. OzodlikOnline, OzodSkype каби Skype манзиллари орқали Сиз ҳам бу мулоқотда бевосита иштирок этинг.


Онкологик беморларга ёрдам кўрсатиш бўйича call-марказлар ташкил этилади » Muzlik.uz - O‘zbekiston yangiliklari\n2019 йилнинг 24 октябрь санасида «Онкологик хизматни янада ривожлантириш ва онкологик касалликларнинг кечки босқичларини бошидан ўтказаётган беморларга тиббий-психологик ёрдам кўрсатишни такомиллаштириш бўйича қўшимча чора-тадбирлар тўғрисида» ҳукумат қарори қабул қилинди. Бу ҳақда «Ҳуқуқий ахборот» канали орқали хабар берилди. Қарорга мувофиқ, Республика ихтисослаштирилган онкология ва радиология илмий-амалий тиббиёт маркази ҳудудий филиалларининг мавжуд қувватлари доирасида паллиатив тиббий ёрдам кўрсатиш бўлимлари ташкил этилади. Шунингдек, Самарқанд, Фарғона, Хоразм вилоятларида ва Тошкент шаҳрида 4 та ҳудудлараро хоспис ташкил этилади. "Газета.uz"да реклама Қарорга кўра, онкологик беморларга ёрдам кўрсатиш бўйича call-марказлар ва улар билан доимий алоқани таъминлаш учун веб-сайтлар ташкил этилади. Сайёҳлик ташкилотлари ва реклама агентликлари интернет-ресурсларида ахборот жойлаштирган ҳолда, аҳолини call-марказлар томонидан мамлакатда ва хорижда кўрсатиладиган хизматлардан хабардор қилиб борилади. Шунингдек, хайрия маблағларини, жумладан, замонавий электрон тўлов тизимлари ёрдамида қабул қилиш учун махсус ҳисобрақам очган ҳолда, саратонга қарши ижтимоий ҳаракат ташкил этилади. Қарор билан Ўзбекистонда нуклеар тиббиётни ривожлантириш концепцияси тасдиқланди. Концепциянинг вазифаларидан бири онкологик беморларга ташхис қўйиш, уларни даволаш ва ҳолатини назорат қилишнинг юқори технологик илғор усулларини амалиётга жорий қилишдан иборат.\nОнкология марказига замонавий нур бериш ускунаси келтирилди\nАҳолига онкологик ёрдам ҳолати яхшиланади


АПЛнинг энг яхши футболчиси аниқланди\n09:57 / 24.04.2017\n«Челси» ярим ҳимоячиси Н'Голо Канте Буюк Британия профессионал футболчилар касаба уюшмаси талқинига кўра АПЛнинг 2016/2017 йилги мавсуми энг яхши ўйинчиси деб топилди. 26 ёшли футболчи бу совринни ўз фаолиятида илк бор қўлга киритди.\nМукофотга шунингдек, Кантедан ташқари, Эден Азар («Челси»), Златан Ибраҳимович («Манчестер Юнайтед»), Гарри Кейн («Тоттенҳэм»), Ромелу Лукаку («Эвертон») ва Алексис Санчес («Арсенал») ҳам даъвогарлик қилганди.\nКанте бу совринни қўлга киритган учинчи французга айланди. Аввалроқ АПЛда энг яхши ўйинчи деб Патрик Виера (2001) ва Тьерри Анри (2004, 2006) ҳам эътироф этилган.\nАутсайдер жамоа мураббийи АПЛда энг яхши деб топилди\n22:17 / 08.05.2018


Ёруғ юз билан киргим келар Она Ватанга… « Ўзбекистон Халқ Ҳаракати\nЁруғ юз билан киргим келар Она Ватанга…\n28 September 2016 - 22:38\n4 декабрдан кейин Ўзбекистоннинг мутлоқ ҳокимига айланадиган Шавкат Мирзиёевни танқид қилишни ҳозирдан бошлаш керакми, ёки ҳозирча унинг ғашига тегмасдан, қўлимизни кўксимизга қўйиб туришимиз керакми?\n8 сентябр куни у Конституцияни бузди. Буни жимгина ютиб кетдик.\nФуқаролик ҳақидаги қонунга ўзгартиришлар киритдики, буни ортидан ҳорижда бир неча йиллардан бери яшаб келаётган ўзбеклар олдига ғалати тўсиқлар қўйилди. Бунисигаям сукут билан жавоб бердик.\nБундан кейин ҳам унинг яхши томонга ўзгаришини кутамиз деётганлар янглишади. Диктаторларни яхши, халқпарвар сиёсатчига айлантириш – бу менимча амалга ошмайдиган иш.\nВатанга қайтиш учун, уни ҳозир қаттиқ танқид қилмай, “Яхшисини ошириб, ёмонини вақтинчалик яшириб”, турганлар, Ватанга қайтиб бориб ҳам Шавкат Мирзиёевни авра-асратини ағдара оладиган шахсга айлана оладиларми? Йўқ албатда. Улар эл қатори жимгина яшаб юришга маҳкум бўлишади. Шавкатга тик қараганлар эса, унинг биргина имоси билан, қаёққадир ғойиб бўлишади, ёки келган жойига чиқариб юборилади.\nЖ. Муҳаммад, “Шавкат Мирзиёевнинг юрагидаги аждаҳони уйғотиб юбормайлик” дейди.\nЛекин унинг юрагидаги аждаҳо ухлагани йўқ. Шавкат ўз аждаҳосини тахтга чиққунича кишанлаб қўйди холос.\nБаъзилар айтдики, “Ватангача етиб олишимиз керак ва бунинг учун стратег бўлишимиз керак”…\nСтратегия, яъни мақсадга эришиш йўлида турли айланма йўлларни топиш, сиёсатчиларга хос. Мен эса оддий журналистман. Менинг стратегиям – вазиятни ёритишдаги Холислик ва Самимият.\nБутун бошли мамлакатни бошқариш, ўтмишда катта бир вилоятнинг иқтисодини синдириб, одамларни уриб, сўкиб, тепиб ишлатган одамни қўлига қоляптими – уни билганлар жим турмаслиги керак хозир.\nАлбатда, менинг хам Ватанга қайтгим келади. Лекин, аждаҳони уйғотиб юбормаслик ва унга ем бўлмаслик учун оёқ учида юриб, шивирлаб, висирлаб эмас, дадил қадамлар ва ёруғ юз билан киргим келади Она Ватанга…


«Энг хавфли пайт – жабрдийда кетишга қарор қилган вақтдир»\nПсихологлар, адвокатлар ва миллионлаб долларлар – АҚШда зўрвонлик қурбонларига қандай ёрдам кўрсатилади?\nБутунжаҳон соғлиқни сақлаш ташкилотининг маълумотларига кўра, дунёдаги ҳар уч нафар аёлдан бири ҳаёти давомида жисмоний ёки жинсий зўравонликка дуч келар экан. Аксарият ҳолларда зўравон аёлнинг қариндошлари, ҳамкасблари ва танишлари бўлади – бундай жиноятларнинг 20 фоиздан камроғигина бегоналар ҳиссасига тўғри келади. Бу эса аёлларнинг бегона инсонлардан, ташқаридан ёрдам сўрашга уялишига, истиҳола қилишига олиб келади, шу боис кўпгина давлатларда улар билан ишлаш бўйича махсус протоколлар ишлаб чиқилган.\n«Аёл қанчалик ҳимояланмаган бўлса, сувдан қуруқ чиқиб кетиш имконияти шунча юқори бўлади»\nҲар йили тахминан 10 миллион нафар америкалик аёл оиладаги зўравонлик қурбони бўлишади. Жабрланганларнинг ярмига яқини полицияга ариза билан мурожаат қилади.\nЖинсий зўравонлик борсида эса вазият янада ёмонроқ: АҚШда яшовчи аёлларнинг 43 фоиздан ортиқроғи жинсий тегажоғлик ва суистеъмолчиликка дуч келган, 21 фоизи эса зўрлашни бошидан кечирган. Уларнинг аксарияти (63 фоизи) бу ҳақда ҳеч қачон ҳуқуқ-тартибот органларига хабар бермайди.\n«Зўравон ўзининг жаҳоланмаслиги мумкинлигини билгани учун ҳам кўпинча шу ишга қўл уради. Жабрдийда қанчалик ҳимояланмаган бўлса – масалан, ёш болалари бўлса, муҳожир, жинсий озчилик вакиласи ёки ногиронлиги бор бўлса, — зўравоннинг сувдан қуруқ чиқиш имконияти шунчалик юқори бўлади. Бу уни янада ваҳший қилиб юборади», — дейди Бостондаги BARCC (BostonAreaRapeCrisisCenter) инқироз маркази дастур раҳбари Стефани ДеКандиа.\nУ 2003 йилдан бери – мана 15 йилдан кўпроқ вақтдан буён жинсий зўравонликдан жабр кўрган аёлларга ёрдам кўрсатиш дастурларига раҳбарлик қилиб келади. ДеКандиа Бостондаги Шимолий-Шарқий университетнинг Юридик факультетини 1998 йилда тамомлаган.\nЖабрдийдалар — дарвоқе, АҚШда «қурбон» сўзини ишлатмаслик учун уларни «омон қолганлар» деб аташади, — зўравонлик билан боғлиқ жароҳатни ва ЖКРЗ(жароҳатдан кейинги руҳий зўриқиш)ни енгиб ўтиш учун қисқа муддатли психотерапия муолажаларини ҳам олишади. Зарурат бўлганда, уларнинг оила аъзолари, ҳамкасблари, шериклари ва бошқа яқин инсонларига ҳам ёрдам кўрсатилади. Агар қисқа муддатда жароҳатни енгиб ўтишнинг имкони бўлмаса, аёл синалган ва мутахассислари ЖКРЗ билан ишлаш малакасига эга бўлган агентликлардан бирининг психотерапевтига юборилади. Агар унда тиббий суғурта бўлмаса, ёки терапиянинг ҳақини мустақил равишда тўлаш имконига эга бўлмаса, давлат даволаниш учун субсидий ажратиши мумкин.\nЖинсий ва жисмоний зўравонлик аксарият ҳолларда яқин кишилар томонидан содир этилиши боис, зўравонликларга барҳам беришга қарор қилган жабрдийданинг хавфсизлиги масаласи жиддий аҳамият касб этади, шу боис маслаҳатчилар тажовузкордан ҳимояланиш йўлларини ўргатишади ва бошпана топишга ёрдам беришади.\n2018 йилда BARCCнинг ишонч телефонларига зўравонлик қурбонларидан 4,2 мингдан ортиқ қўнғироқ бўлган. Марказ ходимлари 400 га яқин аёлни касалхонага кузатиб боришган ва мингдан ортиқ одамга ҳуқуқий ёрдам кўрсатишган. Бир йил ичида марказда жарбдийдалар ва уларнинг яқинлари учун 3,6 мингта гуруҳ тарзидаги ва якка ҳолдаги психотерапия муолажалари ўтказилган.\nБундай кенг қамровли ёрдам учун каттагина маблағ зарур бўлади: BARCCнинг йиллик бюджети 5,1 миллион доллар бўлиб, унинг 70 фоизини давлат томонидан молиялаштириш ва грантлар ташкил қилади. Қолган маблағни марказ фандрайзинг тадбирлари, тренинглар ўтказишдан келадиган даромадлар ҳисобидан ва хусусий жамғармалардан ишлаб топади. Ташкилот бюджетининг атиги 7 фоизини фуқароларнинг шахсий эҳсонлари ташкил қилади.\nЗўравонлик масаласига ва уни ҳал қилишга комплекс ёндошувга давлатнинг эътибор қаратиши – 1994 йил АҚШда аёлларга нисбатан зўрвонликка қарши қонун (ViolenceAgainstWomenAct, VAWA) қабул қилинганини натижасидир. У аёлларга нисбатан жисмоний ва жинсий зўравонликларнинг олдини олиш ва тўхтатиш, жабрдийдаларга сифатли ёрдам олишларида кўмак бериш, ҳуқуқ-тартибот органлари эса зўравонларни қаттиқроқ жазолашлари учун ишлаб чиқилган. АҚШда мазкур қонун кучга кирганидан кейин BARCCга ўхшаган марказларни молиялаштириш ва бошпаналар тармоқларини барпо этиш учун бюджетдан маблағлар ажратила бошланди.\nБунинг натижасида 1994 йилдан 2011 йилгача бўлган даврда оиладаги зўравонликдан жиддий жабр кўрган аёллар сони 72 фоизга камайди. Аммо содир этилгна жиноятларнинг аксарият қурбонлари ҳали ҳам жим юришни маъқул кўришади.\nҲаммасига кўпчилигимиз ҳали ҳам ҳаёт кечираётган зўравонлик маданияти айбдор, — дейди Стефани ДеКандиа. Мазкур маданиятда «йўқ» деган сўз ҳар доим ҳам ўзаро муносабатларни тўхтатиш учун сабаб бўлиб хизмат қиламйди. Агар жабрдийда қочиб чиқмаган бўлса – демак у зўрланишни истаган. Агар аёл эрининг муштумзўрлигидан безор бўлиб уни ташлаб кетмаган экан – демак, у калтакланишни хоҳлаган. Мазкур маданиятда тарбия топгна одамлар шундай ўйлашади.\nКўпчилик аёл қарши борган зулмкор нималарга қодир бўлиши мумкинлигини етарлича баҳоламайдилар. «Энг хавфли пайт – жабрдийда кетишга қарор қилган вақтдир», — деб таъкидлайди ДеКандиа. Агар оиладаги зўравон соғлиқа ўртача ва оғир зарар етказа бошлаган экан, унинг кейинги қадами қотиллик бўлиши мумкин. Айнан шундай вазиятда жабрдийда ҳар қандай хатти-ҳаракатида жуда эҳтиёткор ва эътиборли бўлиши керак.\nБундай вазиятлар учун АҚШда ҳимоя ордерлари тизими жорий этилган бўлиб, у тергов якунлангунга қадар жиноятчининг жарбланувчига яқинлашишини тақиқлайди. Агар зўравон бу тартибни бузса, полицияга қилинган битта қўрғироқ уни ҳибсга олиш учун етарли бўлади. Агар жабрдийда барча чиғириқлардан таслим бўлмай ўтиб борса, зўравоннинг қамоққа тушиши эҳтимоли ортади.\nАммо оиладаги зўравонлик ҳолатларининг фақатгина 20 фоизи судгача етиб боради. ДеКандианинг ҳикоя қилишича, мазкур муаммога қарши курашиш учун АҚШдаги айрим полиция департаментлари махсус ўқув дастурларини ташкил этишади ва унинг доирасида зобитлар зўравонлик қурбонига қайта жароҳат етказиб қўймаслик учун у билан қандай мулоқот қилиш, қурбоннинг ўзини айбдор қилиб қўйишмаслиги учун қандай йўл тутиш масалаларига бағишланган тренингларда қатнашишади.\nАввалгиси: Оғриқдан чинқириб юборган Сожида яна уриш учун қўл кўтарган, эрининг қўлига ёпишди…\nНавбатдаги:Доимо индамай юрган ўғлининг бирданига унга қарши турганига чидай олмай, ота уни сўка кетди…


Ҳонор Кирин 710 протсессорли смартфонни тақдим этди\nҲонор Кирин 710 протсессори, учталик асосий ва 32 Мп фронтал камерага эга ҳамёнбоп смартфонни тақдим этди\n4/128 ва 6/64 Гб хотирали версия 240 $ атрофида, 6/128 Гб учун 284 $ тўлаш керак, ва 6/256 Гб конфигуратсия 329 $ туради.\nҲонор Хитойда Ҳонор 20и смартфонини тақдим этди. Смартфон томонлари 19,5:9 нисбатда ва томчисимон “ўйиқли” 6,21 дюймли ЛCД дисплейига эга бўлди. Дисплей қурилма олд панелининг 90%ини эгаллайди. Бармоқ излари сканери градиент рангли орқа панелда жойлашган.\nҚурилманинг “юраги” учун Мали-Г51 МП4 видео тезлатгичи ва Гаме Турбо 2.0 технологиясини қўллаб-қувватлайдиган 8 ядроли Кирин 710 протсессори жавоб беради. 4/28 ГБ, 6/64 Гб, 6/128 Гб ва 6/256 Гб хотира конфигуратсиялари мавжуд.\n3400 мАҳ қувватли батарея автономликни таъминлайди. Камералар моделнинг асосий хусусиятларидан биридир. Асосий камера учталик: 24 Мп (ф / 1,8) + 2 Мп + 8 Мп (кенг бурчакли сенсори). Олд камера эса 32 Мп.\nХитойда Ҳонор 20иъга олдиндан буюртма бериш мумкин. 4/128 ва 6/64 Гб хотирали версия 240 $ атрофида, 6/128 Гб учун 284 $ тўлаш керак, ва 6/256 Гб конфигуратсия 329 $ туради. Қурилма уч градиент рангда мавжуд: Қора, кўк ва қизил.


Нуфузли The Banker журнали томонидан «Ориент Финанс» банк Ўзбекистондаги йилнинг энг яхши банки деб тан олинди\nThe Banker фикрига кўра, «Ориент Финанс» банк ўз фаолиятини чакана бизнесини ривожлантиришга, шу жумладан мобил банкинг хизматларини кенгайтиришга, ипотека кредитларини тақдим этишга қайта йўналтирган ва шу билан истеъмолчилар учун янги хизматлар тўпламини сезиларли даражада кенгайтиришга эришган.\nМутахассислар банкнинг молиявий кўрсаткичларига юқори баҳо бердилар. Хусусан, 2019 йилда унинг соф фойдаси 50%га, биринчи босқич капитали эса 47%га ошди. Шу билан бирга, ишламаётган кредитлар коэффициенти атиги 0,017% ни ташкил этиб, жуда паст даражада қолмоқда.\n«Бу бутун «Ориент Финанс» банк жамоасининг мижозлар учун энг яхши ечимларни тақдим этишга интилаётганини намойиш этувчи муҳим ютуқдир. Бизнинг муваффақиятимиз корпоратив бошқарувнинг юқори стандартларига қатъий риоя қилиш, хатарларни самарали бошқариш ҳамда Банкни доимий трансформация қилиб боришга асослангандир.\nБиз, The Banker’s Bank of the Year Award 2020 халқаро номинациясида Ўзбекистонни намойиш этаётганимиздан фахрланамиз», – дея, таъкидлади банк Кузатув кенгаши Раиси Бабур Парпиев.\nThe Banker халқаро молия масалаларига бағишланган Британиянинг энг нуфузли ойномаси ҳисобланади. Журнал Financial Times гуруҳи томонидан Лондонда 1926 йилдан буён нашр этилади.\nАсос солинганидан буён, ойнома дастурий таъминот ишлаб чиқариш, янги технологик кашфиётлар ва инновациялар, мамлакатлар бўйича ҳисоботлар, банк рейтинглари, экспертларнинг шарҳлари, бозор шарҳлари ва минтақавий саноат ривожланишининг баҳолари ҳақидаги маълумотларни чоп этади. Натижада, «The Banker» ихтисослашган нуфузли молиявий журналга айланди. Нашрнинг фикрига бутун дунёдаги банкирлар, молиячилар, раҳбарлар ва корпорациялар менежерлари, шунингдек, молия вазирлари қулоқ тутадиган бўлдилар.\nМазкур ойнома, ҳар йили дунёдаги энг яхши ва илғор молия институтларига The Banker Awards мукофотини тақдим этади. Жорий йилда The Banker 138 та давлатларда мукофотларни топширди, шунингдек, олти нафар минтақавий мукофотлар ва дунёнинг энг яхши банкига соврин тақдим этди.\n«Ориент Финанс» банк Матбуот хизмати\n«Ориент Финанс» банк жадал суръатларда ривожланишни таъминлаш мақсадида етук мутахассисларни жалб қилди\n«Ориент Финанс» банки 10 ёшда!\n«Ориент Финанс» банкдан «Уйда қолинг» акцияси


Home icon Бош саҳифа»Кутубхона»Ҳар-хил мақолалар»Тарас Бульба. ошкор ва пинҳон қиёфа\nТемир иродали Тарас, унинг мардона ўғли Остап, болалигидан кўнгли бўшроқ ўсган Андрий, «Сечь учун» жонини тиккан азамат казаклар, баҳодирлик замонларини қўмсаб, кексайган чоғида ҳам қўшин сафида юрган машҳур атаманлар, ёввойи демократияга хос аскарбоши сайлови, қамалдаги шаҳарнинг очликдан эти суягига ёпишган фуқароси, бепоён қиру ўтлоқлар, партиархал ўтмиш тасвири… Бу каби ёввойи дилбарликлар, ўша давр ҳаётининг ўзига хос романтикаси ўқувчини мафтун этади. Китобхон бош қаҳрамонни, у ҳар қанча қўполу ўжар бўлмасин, ёқтириб қолади. Тарас Бульба – ҳар бир адабиёт муҳибига тирик бир шахс каби таниш.\nГоголшунос олимларнинг Тарас образи ҳақидаги бундай фикрларидан яна кўп иқтибос келтириш мумкин. Аммо барчасининг мазмуни бир хил: Тарас Бульба – рус ва украин халқлари ўтмишидаги мард, жасур, олийжаноб қаҳрамонларнинг умумлашма образи, улардаги эзгу ва ибратли хислатларнинг барчаси Тарасда мужассам бўлган… ва ҳоказо.\nБизнингча, бундай мулоҳазалар қанчалик асосли, улар учун асарда қанчалик замин бор, буларни яна бир қур ўйлаш, қайта кўриб чиқиш зарар қилмаса керак. Биз ушбу мақолада Тарас Бульба образи, у орқали Гоголь қандай ғояни ифодалашни ният қилгани борасида анъанавий талқинлардан мутлақо бошқача бир тахминни илгари сурмоқчи эдик. Албатта, салкам икки аср давомида ўнлаб гоголшунос томонидан якдиллик билан айтилган, юзлаб дарслик, мажмуаларда такрорланган бояги руҳ, ўша мазмундаги гапларнинг аксини айтиш, айниқса исбот қилиш осон эмас.\nМуҳтарам ўқувчилар буни яхши англаши ва фикримизни тушунишга уриниб кўришларига умид қилиб, асар, хусусан Тарас образи таҳлилига киришамиз (Шу ўринда «Тарас Бульба» услубини она тилимизда қайта тиклаган Наби Алимуҳамедовнинг маҳоратини эътироф этароқ, фикрларни далиллаш учун унинг таржимаси матнига таянганимизни айтиб ўтиш керак. Қаранг: Тарас Бульба, – Т., «Ёш гвардия», 1976. Кейинги мисоллар шу нашрдан олиниб, саҳифаси қавс ичида кўрсатилади).\nНафақат бадиий адабиёт, балки бутун санъат тарихидан ҳам маълумки, айрим буюк санъаткорлар ижодида гоҳо ғалати бир усул қўлланади. Унинг моҳияти шундайки, муаллиф ўзининг қарашларини, асл ниятини қай бир сабаб (асосан, ҳокимият ёки афкори омма тазйиқи) туфайли асарда очиқ ифода этолмайди. Лекин шунга қарамасдан, айнан унга ишора қилади ёки асл мақсад-муддаони шундай усталик билан ниқоблайдики, бирон бир нозир санъаткорни айблашга ожиз қолади. Масалан, муҳташам бир мадрасани қурган уста унинг девори сиртига ҳокимнинг исмини ёзади ва бу ҳоким ўзини абадиятга дахлдор ҳис қилиб юраверади. Орадан бирон асрча вақт ўтиб, сувоқ кўчиб тушгач, уста сувоқ тагига – ғишт девор ичидаги кошинкор токчага ўз номини ҳеч ўчмайдиган қилиб битиб қолдирганини кўрамиз.\nРассомликда-ку бу хийла машҳур усул: чизманинг устки қаватида монийи замон истамаган, аммо давр тақозосига кўра мавқеи баланд бир шахс буюк мутафаккирлар даврасида тасвирланган бўлса-да, замонлар ўтиб, устки бўёқ қовжираб тўкилгач, асл қиёфа – рассом ўша мунаввар даврага кимни муносиб деб билган бўлса, ўша кишининг суврати балқиб чиқади.\nҲаммага таниш бир мисол: Пушкиннинг «Капитан қизи» қиссасида адибнинг Пугачёвга хайрихоҳ муносабатини пайқамаслик мумкин эмас: унинг мардлиги, олижаноблиги, ваъдага вафо қилиши, камтар ва одмилиги асар қаҳрамони бошига тушган воқеалар орқали ишонарли далилланади. Оддий халқнинг унга эҳтироми ҳам баралла тасвирланади. Аммо буни ўша давр чиғириғидан ўтказиш учун асар қаҳрамони тилидан Пугачёв «ашаддий босқинчи», «бебош оломоннинг саводсиз бир қўрбошиси», «сохта шоҳ», «безорилар бошлиғи» деб аталади. Ҳатто сарлавҳа ҳам «Пугачёв қўзғалони» эмас, атайлабдан «Капитан қизи» деб қўйилган. Асар тагматни, руҳию мазмуни эса боягидай…\nАдабиёт тарихида бундай мисоллар кўп. Жек Лондоннинг ҳам «Қир уларни, қир!», «Бўри ўғли» каби ҳикоялари борки, сиртдан қараганда адиб гўё бетараф, лоқайд бир позицияда тургандек, аммо тасвирланган воқеалардан, оқ танлилар истило этган Оолонг оролининг туб аҳолиси, ё бўлмаса узоқ Шимолни макон тутган ҳинду қабиласи кишиларининг ўзига хосликлари, дини топталиб, босқинчиларнинг одамлик қиёфасини тамом йўқотган вакиллари энг асл инсонларни қандай хўрлагани ҳассос бир қалам кучи билан холис чизиб кўрсатилади…\n«Лекин кекса Тарас уларга бошқа бир касб тайёрламоқда эди. Бундай айш-ишрат ва ўйин-кулги билан ўтган умр унинг назарида зое кетгандай бўлар, у ҳақиқий иш истар эди. У доим Сечни мардоналик ишига бошласам, марди майдонлар иш кўрсатадиган бир можаро бошласам, деб ўйлар эди. Ниҳоят, бир куни аскарбоши олдига келиб, тўппа-тўғри: «Аскарбоши, одамларимиз бир яйрасин», деди.\n«Нега иложи йўқ? …Ахир у ғайридин-ку. Худо ҳам, пайғамбар ҳам ғайридинларни уринглар, деган.\n…Демак, казакларнинг кучи беҳудага йўқ бўлиб кетаверсинми, одамлар тузукроқ бир иш қилмай бекорга сасиб-чириб кетсинми? Ватанга ҳам, динга ҳам улардан ҳеч қандай фойда бўлмасинми? Бундай бўлса, бизнинг тириклигимиздан нима фойда? Шуни менга уқдириб бер. Сен доно одамсан, бекорга аскарбоши бўлганинг йўқ. Менга тушунтир, дунёда нима деб юрибмиз?\n…Бульба дилида: «Шошмай тур, занғарнинг боласи! Танбеҳингни берай!» деди-да, аскарбошидан ўч олмоқни дилига тугиб қўйди» (31-32).\nТарас Бульба фитна тайёрлашга киришади: уруш чиқариш учун аскарбошини мансабидан тушириб, бошқа одамни қўймаганча иш пишмаслигини пайқаб, маст оломонга таянади: «Тарас у-бу билан сўзни бир ерга қўйиб, ҳаммага ичирди» (32). Оқибатда, Сечдагилар орасида якдиллик йўқолади, жанжал чиқади ва катта бир ғавғодан кейин Тарас одамлари зўр келиб, Бульбанинг эски ошнаси Кирдюг аскарбоши бўлади. Натижа эса маълум: унинг қўли билан бундай мартабага минган Кирдюг Тараснинг айтганларига кўнмай иложи йўқ эди… Гоголь буни бир оғиз сўз билан: «Эртаси Тарас Бульба запорожьеликларни бирон ишга қўзғатиш тўғрисида янги аскарбоши билан маслаҳатлашар эди» (36) дея ифодалайди. Демак, Тарас Бульба дастлабки ниятига эришади: кимга қарши бўлса ҳам, ишқилиб уруш чиқариш, отланиш, урушиш нақд бўлиб қолади. Бунинг учун энди Тарас Бульбадан ортиқ куч сарфлаш талаб этилмасди.\nШу тариқа, запорожьеликлар моҳир идеолог, ашаддий бузғунчи Тарас Бульбанинг қутқуси билан йўлга отланиб турганларида аллақайдан бировлар: «Бизни польшаликлар хароб қилди» дея «ёрдам» сўраб келиб қолишади (асарда бу гапнинг ростлиги тасдиқлаб кўрсатилмаган). «Наталия»дан (Туркия Онадўлиси) воз кечиб, ғарбга йўл олишади («тез орада Польшанинг ғарби-жанубий қисми бошдан-оёқ ваҳима ичида қолди» – 47) – уруш бошланади. Асосий муддаоси қирғин қилиб, тинч аҳолини талашдан иборат бу бебош қароқчиларни ҳеч ким тўхтата олмас эди. «Аксари улар кутилмаган жойлардан чиқиб қолиб, бор-йўқни вайрон қилар, қирон келтирар эдилар. Қишлоқларга ўт тушар, аскарлар ҳайдаб кетиш имкони бўлмаган молларни шу ердаёқ сўяр эдилар. …У ваҳший замонда запорожьеликларнинг қилган бедодликлари эндиги одамларнинг тепа сочини тик турғизар эди. Гўдаклар қирғини, кўкраги кесилган хотинлар, тиззасигача териси шилиниб, қўйиб юборилган одамлар, хуллас, бу каби ваҳшатлар кўп эди» (48).\nАммо зулм – фақат мазлумлар учун эмас, золимларнинг ўзи учун ҳам ҳалокатли. Қамал қилиб, шаҳарни ўраб олган казаклар маънан тамомила айнишга юз тутади: «Бекорчиликдан зерикиб, атроф-теваракдаги қишлоқларни талон ва торож қилишга, экин ва хирмонларга ўт қўйишга, ўроқ тегмаган буғдойларни молларга оёқости қилишга тутиндилар; …яхши унган, кўкариб турган буғдойларга йилқиларни қўйиб юбордилар» (51).\nШу ўринда ўғли Остапнинг у бошлаган ишларга муносабатини ҳам айтиб ўтиш жоиз. Остап мард ва диловар йигит. Энг зўр тилаги – жангда ботирлик кўрсатиш. Уруш масаласида эса ўз фикри йўқ, отаси айтганини, атаманлар буюрганини қилади. Фақат, жангда асир олингач, бир неча ой бандилик азобини чеккач, ўзлари очган уруш – ўйин эмаслигини, қилган ишлари марди майдонлик эмас, гуноҳи азим эканлигини, бу эса жазосиз қолдирилмаслигини англайди, отаси уни мудҳиш бир қиморда довга тикканини тушуниб етади… Варшаванинг қатл майдонида суяклари мажақлаб синдирилар экан, ўлими олдида «кўзлари жовдираб тўрт томонга қаради. Ҳолдан кетиб, дармонда бўлиб, ночор ва нотавон: «Отам! Қаердасан? Эшитаяпсанми?» деб қичқириб юборди» (134). Эътибор беринг, Остап отасига – бу майдонда бўлиши етти ухлаб тушга кирмайдиган Тарасга хитоб қилади. Беҳудага эмас, бу ўлим олдидаги фарзанднинг уни чоҳга итарган отага таънаси эди. Ҳа, пировардида Остапнинг кўзи очилди, очилганда ҳам жовдираб очилди, аммо… энди кеч эди.\nБу бераҳмлиги, ашаддий муросасизлиги туфайли у яна қўшиндагилар билан чиқишолмайди ва қўл остидаги аскарларини ажратиб олиб, Польшага, вайрон қилиш ва қириш учун йўл олади: «Тарас қўшини билан бирга Польшада сайр қилиб юриб, ўн саккиз равотга, қирққа яқин поляк бутхонасига ўт қўйиб, Краков шаҳрига яқинлашиб қолди. Кўп лахларни қирди, кўп яхши сарой ва қасрларни вайрон қилди, талон-торож этди… Тарас доим: «Сира аяманг, ҳеч нарсани аяманг!» дер эди, холос. Казаклар қоши қора, сийнаси тухумдек оқ гул юзли қизларни ҳам аямадилар; муқаддас жойларга қочиб сиғинганларида ҳам омон топмадилар, Тарас уларни сиғинган бу муқаддас жойлари билан бирга қўшиб куйдирди. Қанча-қанча оқ билаклар аланга ичидан чиқиб, дод-фарёд билан кўкка кўтарилди; бу дод-фарёдлардан ер ларзага келар, саҳродаги ўт-алафлар тоқат қилолмай бўзлар эди. Аммо бераҳм казаклар бу нолаларни писанд қилмадилар, қайтага додловчиларнинг болаларини ҳам кўча-кўйдан тутиб, найзага илиб, ўтга ташладилар» (139).\nСечь – босқинчилар лагери. Буни Гоголь очиқ-равшан айтиб ўтади: «Бу ерга келган ҳар бир кимса бор-йўғини унутар, миясини машғул этган икир-чикирларни орқага ташлар эди. Бу ерга келган одам ўзининг ўтмишига тупурар эди, десак ҳам бўлади… булар орасида қаерда бўлса ҳам жанг қилмоқни ўзларига улуғ бир маслак қилиб олган, ўзини одам деб билган мард кишиларнинг урушмасдан жим ётишини уят ҳисоблаган ва кўпни кўрган партизанлар ҳам анча бор эди» (27-28). Тарас ва у кабиларнинг жанги жадалларда юришдан топадиган нарсаси – бировларни зор қақшатиб ё ўлдириб қўлга киритиладиган мол-дунёдан ўзга нарса эмас. У бундан ор ҳам қилмайди («Янкель дарров рўмол олиб (Тарас берган) тилланинг устига ёпди. Тилланинг биттасини қўлига олиб, айлантириб томоша қилгач, тишлаб кўриб: «Ажаб бир тур тилла экан, вой, вой, жуда ғалати тилла экан! Бундай олтинни жанобингиз кимдан тортиб олган бўлсалар ҳам, боёқиш бир соат ҳам дунёда турмасдан ўша ондаёқ ўзини дарёга ташлаб, чўкиб кетгандир!» деди. 119-120).\nТараснинг назарида, ватан ва дин учун фойда етказишнинг йўли битта – уруш. У казакларни тўплаб, вино тарқатишга амр қилади ва ҳаммани йиғиб, хитоб қилади: «Қани, ўртоқлар, ичайлик, бирданига ичайлик, аввало, муқаддас динимиз ривожи учун ичайлик, динимиз бутун дунёга ёйилсин, ер юзида ёлғиз бизнинг динимиз бўлсин, барча ғайридинлар христиан бўлсинлар! …Қани, биродарлар, дин учун ичайлик, дин учун!» (98).\n… Тарихнинг ажабтовурлигини қарангки, дин – инсоният учун энг азиз ва муқаддас қадрият, ҳаммани ва ҳар бир одамни ҳамиша тинчликка, сабр-бардош, муроса ва тоқатга ундаб келган бу бебаҳо таълимот барча замонларда уруш чиқаришга энг зўр баҳона бўлиб келган. Башарият ўзини англаганидан бери ҳисобга олинган уруш ва қирғинларнинг аксари «динни ҳимоя қилиш – муқаддас бурч» деган шиор билан бошланган.\nАммо дунё маърифатчилик давридан ўтиб, яна теологик қарашлар майдонга чиққан, бир қисм одамлар ортодоксал дин қонун-қоидаларидан чекиниб, турли «ҳизб» ва «…ий» отли оқимларга ихлос қўйиб, баъзилар ҳатто аллақандай шарпалар, марҳумлар руҳи билан мулоқот, «ўзга сайёрага бориб келиш»га қадар хурофотларга ишона бошлаган ҳозирги даврда дунёнинг айрим ҳудудларида соф заминий мафкуралар ўрнига яна «дин ҳимоячиси» ниқобидаги ҳарбийлашган сиёсий партиялар юзага қалқиб чиқди.\nАдашган, янглиш йўлдаги ёшлар орамизда ҳар ҳолда тўрттагина эмаслигини эътиборга олсак, қамалиб, амнистия туфайли озодликка чиққан жиноятчилар учунгина эмас, балки аввало мана шулар учун муайян реабилитация маркази – тинч ҳаётга қайтариш мактаби ташкил этиш керакка ўхшайди. Ва бундай мактабда ҳақ йўлдаги диний уламолар, файласуфлар, психологлар, малакали педагоглар, сиёсатшунослар, ёзувчилар… қатнашиши, очиқ, эркин фикрлашиш, лозим бўлса – баҳслашиш, ҳар қандай қарашларни диний, илмий, ҳаётий ва мантиқий томондан далиллаб, мисоллар асосида исботлаш, кўрсатиш, таққослаш имконини бериш, инонтириш каби усуллар воситасида уларни гўл бир мухолифликдан… фаол тарафдорга айлантириш лозим бўлади. Бунда, турли жангари оқимларга қўшилиб қолган, аммо ҳукумат сиёсатидан қўрққанидан кечирим сўраб, ноилож тинч ҳаётга қайтганларнинг «маҳалла олдида тавба қилгани» кўпам зарил эмас, балки уларнинг жангари ақидадан сидқидилдан воз кечиши муҳим.\nЛев Толстой айтган эдики, «Одамларнинг ҳаётига қараб, ишларига қараб унинг Худога ишониш-ишонмаслигини билиб бўлмайди… Диний эътиқодини биронта вақтинчалик, ўткинчи мақсадга эришиш воситаси қилиб олган одамлар аслида уччига чиққан динсизлардир. Негаки, бундай одамлар учун дин ҳаётда муайян марраларга эришиш воситасидир» (қаранг: «Ҳуррият» газ., 1999, 6-12 янв.).\nЯгона фарқ – Тарас Бульба ўз жангариларини Запоржье Сечида машқини пишитиб, ўзга элларни (турклар, тоторлар ё поляклар…) талашга етакласа, «замонавий Сеч»да – аллақайси тоғнинг ёруғ оламдан пинҳон бирон ўнгуридаги жангарилар лагерида камолга етган ҳозирги тарасваччалар ўз ватанига, киндик қони томган тупроғига босқинчилик уюштиради.\nПировардида яна адабиётшуносликка қайтиб, бу фан нуқтаи назаридан бир саволни ўртага қўйиш ўринли бўлса керак, деб ўйлаймиз: хўш, мана шундай сифатларга эга бўлган Тарас Бульбани… “ижобий қаҳрамон” деб аташ мумкинми?


Мустақил касаба уюшма халқаро майдонда қўллаб-қувватланмоқда\nФото: Uzbek Forum\nБир қанча нуфузли хорижий ташкилотлар Ўзбекистонда яқинда таъсис этилган илк мустақил касаба уюшмасини давлат рўйхатидан ўтказиш талаби билан қўшма баёнот имзолади.\n“Халқ бирлиги” номини олган янги мустақил касаба уюшмаси март ойида Ўзбекистоннинг Сирдарё вилоятидаги “Индорама Агро” компанияси ишчилари томонидан таъсис этилди.\n“Озодлик” радиосининг янги ташкилот раисаси Роза Агайдаловага таяниб хабар беришича, мустақил касаба уюшмаси дарҳол расмийларнинг босими остида қолган. Хусусан, уюшмага аъзо бўлган ишчилар – собиқ фермерларга Оқолтин тумани ҳокими ишдан бўшатиш, уларда қолган бир қисм ерни ҳам олиб қўйиш билан таҳдид қилган.\n“Ҳоким уларни нега ноқонуний ташкилотга аъзо бўлдинглар, деб босим ўтказган. Мен улар билан суҳбатда ҳокимнинг бу таҳдиди одамларга салбий таъсир қилганини сездим. Уларни шу даражада қўрқитиб қўйишибдики, уларнинг овозида иккиланишни ҳис қилдим”, деган Роза Агайдалова “Озодлик” билан суҳбатда.\nШунингдек, ҳукуматга бўйсунувчи Сирдарё вилояти касаба уюшмалари бирлашмаси раҳбарлари ҳам “Халқ бирлиги”ни бирлашма таркибига киришга даъват қилган.\nХабарда Cotton Campaign халқаро коалицияси “Indorama Agro” ва ҳукуматни мустақил касаба уюшмаси ишига аралашишни тўхтатиб, уни тан олишга чақиргани айтилади.\nХалқаро ташкилотлар тарқатган қўшма баёнотда эса ҳукуматдан “Халқ бирлиги” мустақил касаба уюшмасини расмий рўйхатдан ўтказиш, унинг аъзоларига босим ўтказиш ҳаракатларидан тийилиш талаб этилган.\nБаёнотда билдирилишича, мазкур касаба уюшмасини таъсис этиш ташаббуси “Индорама Агро” компаниясининг ўз ходимларининг меҳнат ҳуқуқлари бузилиши билан боғлиқ кўплаб шикоятларга умуман бефарқлиги ортидан пайдо бўлган.\nБаъзи ишчилар маҳаллий ҳокимият органларига иш ҳақи камлиги, меҳнат шароитлари оғирлиги, ижтимоий ҳимоя деярли йўқлиги ва шикоят қилувчилардан қасос олиш ҳаракатлари кабилардан шикоят қилишгача бориб етган.\nБаёнотда Европа тикланиш ва тараққиёт банки (ЕТТБ) ва Халқаро молия корпорацияси (ХМК) ҳам ўз принцип ва стандартларига содиқ қолган ҳолда “Индорама Агро”дан ишчилар ҳуқуқларини ҳурмат қилиш, касаба уюшмаси ташкилотчилари ва аъзоларига нисбатан тазйиқларни бартараф этиш бўйича тез ва қатъий чоралар кўришни талаб қилиши лозимлиги таъкидланган.\nЧунки ЕТТБ ҳам, ХМК ҳам “Индорама Агро”нинг йирик кредиторлари ҳисобланади. Хусусан, 2021 йил февралда ЕТТБ компанияга 70 миллион доллар миқдорида кредит ажратилишини маъқуллаган. 2020 йил декабрда эса ХМК унга 60 миллион доллар миқдорида қарз берган.\nУшбу молия ташкилотлари сиёсатига мувофиқ, уларнинг мижозлари мустақил касаба уюшмаси каби “ташкилотларда ва жамоавий музокараларда иштирок этадиган ёхуд шунга уринадиган ишчиларни камситиши ёки тазйиқ ўтказиши, шунингдек, ишчилар ташкилотларининг тузилиши ва фаолият кўрсатишига аралашиши мумкин эмас”.\nҚўшма баёнотни имзолаган ташкилотларнинг таъкидлашича, янги мустақил касаба уюшмасининг рўйхатдан ўтказилиши Ўзбекистоннинг 2020 йил март ойида янги таҳрирда кучга кирган “Касаба уюшмалари тўғрисида”ги қонунининг амалиётда қандай қўлланилиши учун муҳим синов ҳисобланади.\nБаёнотни имзолаган ташкилотлардан бири – Берлиндаги Ўзбекистон инсон ҳуқуқлари форуми раҳбари Умида Ниёзова фикрича, мустақил ташкилотни рўйхатга олиш Ўзбекистондаги ислоҳотларнинг жиддийлигини намоён қилган бўларди.\n“Ўзбекистон мажбурий меҳнатга қарши курашда ва ўз иқтисодини очиқлашда сиёсий ирода намоён қилди, аммо фуқаролик жамиятининг мустақил ташкилотлари ҳаракатига йўл бера олмади. Ҳукумат “Халқ бирлиги” тезда рўйхатга олинишига имкон бериши керак”, деди Умида Ниёзова.\n“Индорама Агро” қароргоҳи Сингапурда жойлашган “Индорама групп” компаниясининг бир тармоғи ҳисобланади. “Индорама групп” Ўзбекистон пахта секторидаги энг йирик инвесторлардан биридир.\nБугунги кунда компания мамлакатда “Индорама Агро”дан ташқари яна кўплаб корхоналарга эга. У Ўзбекистонда 2010 йилдан буён фаолият кўрсатади. Фақат Фарғона вилоятидаги тўқимачилик лойиҳаларининг ўзигагина 165 миллион доллардан ортиқ сармоя киритган.\nБундан ташқари, компания Қўқон суперфосфат заводи ва “Фарғонаазот” базасида турли ўғитлар ишлаб чиқариш билан ҳам шуғулланади.\n2018 йилда “Индорама” йилига 100 минг тонна пахта хомашёси етказиб берадиган кластер яратиш учун 225 миллион доллар инвестиция киритишини маълум қилган эди.\nТаъкидлаш керакки, “Индорама” Ўзбекистонда ишлаган йиллари давомида болалар меҳнати ва мажбурий меҳнатдан фойдаланганлик учун танқид қилиб келинган.\ndata-title="Мустақил касаба уюшма халқаро майдонда қўллаб-қувватланмоқда" data-description="<!-- wp:paragraph --> <p>Бир қанча нуфузли хорижий ташкилотлар Ўзбекистонда яқинда таъсис этилган илк мустақил касаба уюшмасини давлат рўйхатидан ўтказиш талаби ..." data-image="https://eltuz.com/wp-content/uploads/2021/03/rasm4298158.jpg" data-url="https://eltuz.com/asosiy-mavzular/217246/" data-services="facebook,odnoklassniki,twitter,telegram" data-counter="ig">\nБўка туманидаги мактаб ўқувчилари эски дала шийпонида дарс ўқимоқда\nТошкент вилоятининг Бўка туманидаги 49-умумтаълим мактаби ўқувчилари мутлақо шароити йўқ эски дала шийпонида ўқишмоқда. Бу ҳақда бўкалик фермер ва фаол ...


Мамаев ва унинг ортидан Кокорин ҳам 48 соатга ҳибсга олинди\n«Краснодар» клуби ярим ҳимоячиси Павел Мамаев ва унинг ортидан Кокорин ҳам 48 соатга ҳибсга олинди. Бу ҳақида Mash нашри хабар бермоқда.\nМанбанинг таъкидлашича, 10 октябрь куни сўроқдан сўнг россиялик футболчи вақтинчалик сақлаш хонасига юборилган. Аввалги хабарга кўра, «Зенит» клуби ҳужумчиси Александр Кокорин ҳам саволларга жавоб бериш учун келган.\n8 октябрь куни Кокорин ва «Краснодар» ярим ҳимоячиси Павел Мамаев ўз дўстлари билан россиялик амалдор Денис Пак ва «Первый канал» суҳандони ҳайдовчисини урган. Воқеадан кейин ҳайдовчи бошидан олган жароҳатларидан кейин жонлантириш бўлимига ётқизилган.


Олимпиячиларимиздан яна тарихий натижани кутиб қоламиз!\n4 января, 2020, 21:57\nТеги:Узбекистан U-23 | Чемпионат Азии | Таиланд | Любинко Друлович\nОлимпия терма жамоамиз ҳал қилувчи мусобақага тайёр.\n2020 йил биз учун ўта муҳим мусобақа билан бошланмоқда. Олдинги йиллардагидек йилнинг боши ҳисобланган январь ойи барчамизнинг диққат-эътиборимизни яна бир жойга жамламоқда. Гап шундаки, 8-26 январь кунлари Таиландда U-23 Осиё чемпионати мусобақаси бўлиб ўтади. Албатта, бундай нуфузли турнирга олимпия терма жамоамиз анчадан бери тайёргарлик кўриб келаётганидан мухлисларнинг хабарлари бор. Бунинг учун футболимиз раҳбарияти олимпиячиларимизга барча шарт-шароитларни яратиб беришди ва ўртоқлик учрашувлари учун ҳам муносиб рақиблар танланди. Терма жамоамизнинг сербиялик бош мураббийи Любинко Друлович ҳам бир неча бор яратиб берилаётган шароит-у, имкониятлардан миннатдор эканлигини билдириб ўтганди. Вакилларимиз Дубайдаги йиғиндан сўнг январь ойининг бошларида Таиландга йўл олишди. Ҳеч кимга сир эмаски, барчамизнинг олимпиячиларимиздан умидимиз катта.\nШу ўринда Осиё чемпионатининг олдинги мусобақаларига назар ташлайдиган бўлсак, унда Ўзбекистон терма жамоаси ҳам доимий равишда иштирок этиб келмоқда. Ушбу мусобақага эса дастлаб 2014 йили асос солинган. Ўша йили илк U-22 Осиё чемпионати Уммон мамлакатида ўтказилганди. Ўшанда терма жамоамизга ҳозирги кунда «Бунёдкор»нинг мураббийлар штабида фаолият кўрсатиб келаётган Шуҳрат Мақсудов устозлик қилганди. Лекин Уммонда ўтган Осиё чемпионати терма жамоамиз учун омадсиз ўтганди. Ўшанда гуруҳда терма жамоамиз Хитойни 2:1 ҳисобида мағлуб этган бўлса, кейинги иккита беллашувда Ироқ (1:2) ҳамда Саудия Арабистонига (0:1) мағлуб бўлган ҳолда Тошкентга барвақт қайтишганди.\nКейинги Осиё чемпионати 2016 йили Қатарда ўтказилган. Ўша пайтда олимпия терма жамоамизга Самвел Бабаян бош мураббий этиб тайинланганди. Таркиб ҳам иқтидорли ўйинчилардан ташкил топганди. Бироқ бу сафар ҳам терма жамоамиз яна гуруҳда қолиб кетганди. Ўшанда вакилларимиз дастлабки турларда Жанубий Корея билан Ироққа имкониятни бой берганди. Учинчи турда эса Яманни 3:1 ҳисобида енгишган. Шунга қарамасдан Самвел Бабаян бошчилигидаги терма жамоамиз гуруҳдан чиқа олмаганди.\n2018 йилнинг январь ойида Хитойда ўтган Осиё чемпионати эса ўзбек футболи тарихининг зарварақларидан жой олгани барчамизга яхши маълум. Ўшанда Равшан Ҳайдаров бош мураббийлиги остида мусобақада иштирок этган терма жамоамиз чинакамига қаҳрамонлик кўрсатиб ҳақли равишда Осиё чемпионлигини қўлга киритишганди. Икки йил олдинги мусобақани шу дақиқаларда яна қайта эслаш эса сиз-у, бизга ёқимли онларни эслатса ажаб эмас. Ёдингизда бўлса, терма жамоамиз ўша Осиё чемпионатини мағлубият билан бошлаганди. Дастлабки турда Қатар терма жамоаси ягона гол эвазига вакилларимизни мағлуб этишганди. Ўшанда терма жамоамиз қийин вазиятга тушиб қолганди. Чунки иккинчи турда мезбон – Хитойга қарши ўйинда ютқазадиган бўлсак, у ҳолда терма жамоамиз учун мусобақа муддатидан олдин ўз ниҳоясига етган бўларди. Аммо ўшанда футболчиларимиз ирода намойиш этишиб, Хитойни ҳам, Уммонни ҳам енгиб кейинги босқичга чиқишди. Чорак финалда эса Ўзбекистон Японияга қарши баҳсда ўзига хос ўйин кўрсатган ҳолда кунчиқар юрт вакиллари дарвозасига жавобсиз тўртта гол ургани барчамизнинг ёдимизда. Ярим финалда эса яна бир асосий рақобатчилардан бири Жанубий Корея тўқнаш келганди ва бу сафар ҳам Ҳайдаров жамоасидан чинакамига мастер-классни кўрганмиз ва йирик 4:1 ҳисобидаги ғалабани тантана қилгандик. Ҳал қилувчи баҳсда эса Ўзбекистон Вьетнам билан куч синашган ва ўша беллашув қорли майдонда ўтказилганини ҳалигача ҳаммамиз яхши эслаймиз. Қийин шароитда ўтган баҳсда терма жамоамиз мардонавор ўйин кўрсатиб 2:1 ҳисобида ғалаба қозониб Осиё чемпиони деган шарафли номга сазовор бўлганди.\nШундай экан, олимпия терма жамоамиз Таиландга амалдаги Осиё чемпиони сифатида ташриф буюрди. Шуни ҳам айтиш керакки, олимпия терма жамоамиз қитъа чемпионатига илк бор хорижлик мутахассис бошчилигида етиб келди. Бунинг устига сербиялик Любинко Друлович учун ҳам бу терма жамоамиз бош мураббийлиги остида муҳим синов ҳисобланади. Дарвоқе, 2013 йили Друлович Сербия ёшлар терма жамоаси устози сифатида Европа чемпионлигини ҳам қўлга киритганини алоҳида айтиб ўтиш жоиз. Демак, Ўзбекистон терма жамоасида ҳар томонлама чемпионлар йиғилган десак муболаға қилмаган бўламиз. Чунки 2018 йилги таркибдан ҳам бир қатор футболчилар терма жамоамиз билан бирга Таиландга етиб келишган. Қолаверса, чемпион мураббийга айланган Равшан Ҳайдаровнинг ҳам Друловичнинг мураббийлар штабида борлиги биз учун плюс.\nМураббийларимиз Осиё чемпионатида юртимиз шарафини ҳимоя қиладиган 23 нафар футболчилар рўйхатини аллақачон эълон қилишган. Таркиб бўйича мураббийлар билан ортиқча баҳслашиш ноўрин. Негаки, Друлович бошчилигидаги мураббийлар штаби ўзлари учун энг мақбул бўлган ўйинчиларни танлаб олишди. Шундай экан, нега уни олди ёки нега бунисини таркибга олмади, деган гап-сўзларга мутлақо ўрин йўқ. Мураббийлар бугунги кунда энг кучли бўлган ва фойда келтира оладиган футболчиларни жалб этишди. Бунинг устига терма жамоамиз мусобақагача ўтказган ўртоқлик учрашувларида хам яхши таассурот қолдиришган ҳолда кетма-кет ғалабаларга эришишгани ҳам эътиборга молик. Демак, жамоамизнинг кайфияти ҳамда ички муҳити аъло даражада.\nТерма жамоамиз дастлабки ўйинини 9 январь куни Эрон терма жамоасига қарши ўтказади. Беллашув эса Сонгхла шаҳридаги 45000 минг мухлисга мўлжалланган «Тинсуланон» стадионида бизнинг вақтимиз билан 15:15 да бошланади. Вакилларимиз иккинчи ўйинини 12 январь куни яна шу стадионда Хитой терма жамоасига қарши ўтказади ва баҳс 18:15 да старт олади. Гуруҳдаги охирги беллашувда эса терма жамоамиз Жанубий Корея билан курашади. Мазкур тўқнашув эса 15 январь куни Бангкокдаги «Таммасат» стадионада соат 15:15 да бошланади. Ҳамма яхши тушуниб турибдики, асосий мақсад Токио Олимпиадаси йўлланмасини қўлга киритишдани иборат. Барча саъйи-ҳаракатларимиз эса айнан ушбу мақсадни амалга оширишга қаратилган. Кўз тегмасин, ҳозирча терма жамоамизнинг ишлари режа бўйича кетмоқда. Энди эса ҳал қилувчи баҳслар бошланиш арафасида турибди. Друловични эса айнан терма жамоамизни Олимпиадага олиб чиқиши учун таклиф қилганмиз. Шунинг учун сербиялик мутахассиснинг ўзини кўрсатадиган пайти келди. Биз энг сара ва иқтидорли футболчиларимиз жамланган терма жамоамизга ишонамиз ва уларни қўллаб-қувватлаймиз. Умид қиламизки, Ўзбекистон терма жамоамиз 26 январь санасигача Таиландда қолади.


ИИБнинг ўн кунлик “оғир” вазифасини шифокор ўн дақиқада уддалади! - zarnews.uz\nХабарингиз бор, кеча «Жомбой тонги» газетасининг телеграм каналига машина уриб кетган қиз ҳақида хабар жойлаштиргандик. Ўн кун давомида унинг яқинлари топилмаган, туман тиббиёт бирлашмасига мурожаат қилмаган.\nБугун шифохонанинг жонлантириш бўлими шифокори Б.Ўринов билан яна боғландик. Қизнинг жағи сингани, ҳалиям сунъий йўл билан овқатлантирилаётгани ҳақида маълум қилди. Ҳолати яхшиланаётган экан. Жароҳатлари сабаб кимлиги, қаерданлигини тушунтириб беролмаган, ёзиб кўрсатолмаган.\nНаҳотки, шу икки ашё билан қизнинг қаерданлигини аниқлаш мумкин эмас?\nХуллас, Б.Ўринов аппарат хотирасида қолган (сим карта олиб қўйилган экан!) рақамлар билан боғланиш учун ўз телефонидан алоқага чиқа бошлади. Буни қарангки, биз боғланган бир аёл “Ургут тиббиёт коллежида ўқийдиган қизми? Ўн кунча аввал менга телефон қилишганди. Ҳалиям қариндошлари топилмадими?”, деб қолди.\nМаълум бўлишича, аёл ҳам тиббиёт ходими. Қиз унинг қўлида амалиёт ўтаган, аммо оила аъзоларини танимаслигини айтди.\nТелефондан сим картани ким олиб қўйди? Юқорида бизга “ўн кунча аввал алоқага чиқишганди”, деган аёлнинг гапларига қараганда, ИИБ вакили телефонни кўрган. Агар шундай бўлса, нега беморнинг ота-онаси, яқинларини қидириб топмаган? Қизнинг ҳолати ҳақида хабар бермаган? Вазиятни охиригача ойдинлаштирмаган?\nБор йўғи шу.\nТеглар: ИИБ шифохона\nСамарқанд шаҳридаги “Ситуацион марказ” фаолияти нимадан иборат?


Тошкент ва Олмаота: нархлар энг арзон шаҳарлар | Azon.uz - Ахборот-таҳлилий портал\n612 17:30 19.03.2020\nҚозоғистоннинг Олмаота шаҳри ва Ўзбекистон пойтахти Тошкент учинчи йилдан бери кетма-кет охирги ўринларни эгаллаб турибди.\nДунёнинг энг қиммат шаҳарлари рейтингида биринчи ўринларни Гонконг ва Сингапур эгаллаб турибди, аммо бу йил уларга Япониянинг Осака шаҳри қўшилди.\nАммо Ўзбекистон пойтахти Тошкент (132-ўрин) ва Қозоғистоннинг собиқ пойтахти – Олмаота бу йил 131-ўринни эгаллаб, дунёдаги энг арзон шаҳарлар қаторига кирди. Уларда яшаш Буэнос-Айрес, Покистоннинг Карочи, Венесуэланинг Каракас ёки Ҳиндистоннинг Бангалорагига қараганда арзонроқ бўлди.\nТадқиқот муаллифлари Тошкент ва Олмаотада озиқ-овқат маҳсулотлари арзонлигини таъкидлашади. Масалан, Тошкентда бир килограмм ноннинг нархи атиги 1,05 долларни ташкил этади, Олмаотада эса - $ 0,96, қўшни аргентиналик Буэнос-Айресда эса шунга ўхшаш ноннинг нархи 3,32 долларни ташкил этади. Шунингдек, сартарош хизмати ва кийим-кечаклар ҳам Қозоғистон ва Ўзбекистонда анча арзон.\nЎзбекистон Қозоғистон Тошкент Олмаота Махсус шахарлар туризм\n337 16:30 04.04.2020


Карона вирус Аллоҳнинг ғазабими ёки огоҳлантириш! — Zamaxshariy.uz\nКарона вирус Аллоҳнинг ғазабими ёки огоҳлантириш!\n31 марта, 2020 admin Мақолалар\nПайғамбаримиз САВ га пайғамбарлик келиб У зот Макка мушриклар орасида Аллоҳнинг хақ динини даъват қилиб юрган вақтларида дер эдиларки: Аллоҳга ширк келтирманглар, Аллоҳдан қўрқинглар гуноҳ ва маъсият ишларни тарк қилинглар, акс ҳолда унинг ғазабига учраб хор бўласизлар , деб дават қилганларида Макка мушриклари қулоқ солмадилар Пайғамбаримиз САВга кўп азиятлар етказдилар улар айтдиларки:\n“ Улар яна: Бизларнинг мол дунё ва бола чақаларимиз иймон келтирганлардан кўра кўпроқ, (Бинобарин бизлар Аллоҳ наздида улардан кўра обрўйлироқмиз ва ) азобланувси эмасмиз” дедилар. (Сабаъ сураси 35 оят)\nЯъни, Улар айтаяптиларки: Агар биз ёмон гуноҳкор исёнчи инсонлардан бўлсак Аллоҳ бизга шунча нематларни берармиди деб гумон қилар эдилар.\nАслидачи, Аллоҳ уларга имтихон қилмоқ учунгина мол дунё берди, кўп – кўп бола чақа берди, гўзаллик берди, бошқа давлатлар устидан устинлик берди, куч қувват берди, энди булар уйлаяптиларки биз Аллоҳнинг наздида севимлироқмиз Аллоҳ бизга шунинг учун берди бу нематларни деб хаёл қилар эдилар.\nАммо шу ерда адашаётган эдилар, шуни яхши билишимиз ва тафаккур қилишимиз лозимки, ҳар бир бандага Аллоҳ таоло мол дунё бериши, куч қувват бериши, ва турлик хил нозу нематларни бериши, У бандани Аллоҳ наздида севимлироқ эканлигига далолат қилмайди. Ўша бандани Аллоҳ бошқалардан кўра яхши кўради дея олмаймиз,\nЭътибор берайлик азизлар, Аллоҳ мол дунёсини калитлар билан ўлчаб қўйган Қорун нима бўлди? Аллоҳ таоло Қорунга нима деганди? кўрмайдими у Қорун Аллоҳ унданда бой бўлган буюк бўлган, мол мулк соҳиби бўлган, қавмларни халоқ этганини. Агарда куч, мол мулк, Аллоҳ уни севганини аломати бўлганида, Аллоҳ хеч шунга ўхшаган кучли мол дунёси ошиб тошиб ётган, қавмларни халок қилармиди? Самуд қавми эсланг, Од қавмиэсланг, бой бадавлатликда дунёни бори моли мулки ўшаларининг қўлида эмасмиди? Аллоҳ демаганмиди, Эрам Боғига ўхшаган боғ дунё юзида бўлган эмас дея? Улар баланд баланд тоғларни талқон қилиб уйлар қуришди, олтину кумушдан қасрлар қуришди, Аммо қани ўша уйлар? қани ўша боғлар? қаерга кетти? Аллоҳнинг амри билан қуриб яксон бўлмадиларми? Аллоҳ биттасини қулоқларини тешиб юборадиган овоз билан, биттасини қушлар билан, яна битта чивин билан, яна биттасини ер қарига тортиш билан яксон қилмадими? Инсон тафаккур қилмайдими шуларни.\nИнсон Фиръавндан мисол олмайдими У бир фақир мискин инсонмиди? Камбағалмиди? Умри давомиди очлик нима эканини сезмаган инсон эмасмиди? У ўша замонни энг кучлиси эмасмиди? унинг лашкарлари дунёни энг кучли лашкарлари эмасмиди? Аллоҳнинг ғазаби келганда нима бўлди? қани ўша лашкарлар? қани ўша куч қувват? Аллоҳ денгиз тагига ҳаммасини ғарқ қилмадими? Аллоҳ қиёматгача бўладиган башарият учун фиръавн жасадини зарбулмасал қилиб қуймадими? инсон шуларни қўрмайдими? тафаккур қилмайдими?\nАгарда ўша инсонлардаги бойликлар мол дунёлар Аллоҳ наздида зарра миқдоричалик аҳамиятга эга бўлганда Аллоҳ буларни халок қилмаган бўларди. Буларни охирини хайрли қилиб иймон эътиқодли бандалардан қилмасмиди. Инсон шуларни кўрмайдими?\nОятни давомида “На молу дунёларингиз ва на болаларингиз сизларни бизнинг даргохимизга яқин қилгувчи эмасдир. Фақат иймон келтирган ва яхши амал қилган зотлар – ана ўшалар учунгина қилган амаллари сабабли неча баробар мукофот бўлур ва улар (жаннатдаги) юксак манзилларда тинч омон бўлурлар”, деди.\nҚоида шу инсонни моли мулки бола чақаси обрў этибори насли насаби Аллоҳга яқин қилмайди. Унда нима яқин қиларкан бизни Аллоҳга? — фақат иймон келтирганлар ва солиҳ амал қилганлар, деди Аллоҳ, ўшалар амали сабабли тегларидан анхорлар оқиб турадиган жаннатларга кирурлар деди Аллоҳ .\nБугунги кунда бутун бир дунёни ларзага солаётган короновирс балоси аллоҳнинг бизга қилган гуноҳларимиз эвазига берилаётган жазоми Аллоҳ бизга ҳам ғазаб қиляптими ёки бу бало биз учун оддий бир Аллоҳнинг имтихоними, мен ўйлайманки Аллоҳ бизни огоҳлантираяпти, ҳалол билан ҳаромни ажрата олмасак қандай натижалар кўрастишини кўрасатаяпти, эй инсон кўзингни оч деяпти, лекин барибир кўпчилигимиз ҳалиям масалага жиддий қарамаяпмиз. Бугунги кунда бу вирус деган бало чекинаяпти аммо бизга бу вирусдан нималар қоляпти. Иншаоллоҳ сабр қилсак у бизда ҳам кўп «меҳмон» бўлиб қолмайди. Хўш «меҳмондан» бизга нималар сабоқ бўлиб қолаяпти?. биз унутиб юборган, нималарни яна эсимизга соляпти.\nБарлар, тунги клублар ёпилди, оилалар қовушди,қандай аксиришни ўргатди,қандай йўталишни ўргатди, инсоннинг ожизлигини эслатди,урушлар тўхтаб қолди, ризқ уйда ўтирсанг хам топиб келишини эслатди. (буюртмалар), инсон ўлик ва ҳаром ҳайвонларни ейишдан тўхтаяапти, «Зўрман» «Қудратлиман» деган киборларни синдирди.\nИнсон манашуларни уйласа бу вирусни Аллоҳнинг бизга бўлган огоҳлантириши эканлигини англаб етади, ва бу вирус туфайли кўп нарсаларни ўрганиб олганимизни тан олмасдан иложимиз йўқ албатта, бир-биримиздан масофани сақлашни ўрганаяпмиз. Қучоқлашиб, ўпишиб кўришиш жипслик эмас экан, касаллик бўлиши мумкинлигини ўрганаяпмиз, бизга қўлни ювишни ўргатаяпти. Демак орамизда қўлини ювмайдиганлар ҳам кўп экан буни ҳам билишимизга имкон бўляпти, агарда биз бугунги бўлаётган вокеликдан тўғри хулоса чиқармасак Аллоҳнинг бизга берган неъматларига шукр айтишни ўрганмасак, ҳалол билан ҳаромни фарқлай олмасак, Аллоҳ бизни худди залолатдаги қавмлар мисолида ҳалок қилиши мумкинлигини нахот уйламаймиз.\nАллоҳ таоло қасос сурасини 58 оятида марҳамат қилади “Биз қанчадан қанча майишатда ҳаддидан ошган қишлоқ шаҳарларни ҳалок қилдик. Мана ўшаларнинг масканлари улардан кейин, камдан кам маскан қилинди. (уларнинг барчалари халок бўлдилар)ва (уларнинг мулку диёрларига) Биз узимиз ворис бўлиб қолдик”.\nБу оятда Аллоҳ таоло Макка мушрикларига деяпти : Сиздан олдинги ўтган кавмларга бир назар солинг, сиз ҳалок бўлишдан азоб уқубатга қолишдан қўркасизлар, агар ростдан хам қўрқсангизлар сиздан олдинги хаддидан ошган қавларга бир назар солинг демоқчи Аллоҳ. Яъни: Биз халок қилган бу қавмлар Аллоҳга иймон келтирган ва Пайғамбарига итоат этган қавмлардан эмас эди. Биз халок қилган кавмлар яшаб турган тинч фаровон хаётда хаддидан ошиб Аллоҳнинг худудларини бузган иймон нима шукр нима ҳалол нима ҳаром нима эканлигини унутган кавмлардир дейди Аллоҳ Азза ва Жалла. Агар ризқинг тўхтамай келишлиги сени хаддингдан ошириб хеч кимни танимай, ўзинг тоифагдаги инсонларни назар писанд қилишни бошладингми, ўша Аллоҳнинг халок этувчи кавмлари тамон кетяпсан шуни эсдан чиқарма. Хўш унда шу холга тушмаслик учун нима қилиш лозим, албатта шукр қилиш лозим бўлади. Шукр қандай қилинади шукр шукр деган билан шукр адо бўладими, йўқ асло адо бўлмайди, шукр Аллоҳнинг амрларига итоат этиш Пайғамбар САВ нинг буйгуғларига сўзсиз бўйсуниш, ҳалол харомни ажратиш билан бўлади.\nАллоҳ таоло залолатда қолган макка шахрини зарбулмасал қилиб бизга Наҳл сурасининг 113 оятида қуйидагиларни келтиради: “Аллоҳ бир шаҳарни (яъни Маккани )мисол келтирур: у тинч сокин (шаҳар)эди. Ҳар томондан ризқу рўз бекаму кўст келиб турар эди. Бас (қачонки) у (яъни унинг аҳолиси) Аллоҳнинг неъматига ношукрлик қилгач, Аллоҳ у (шаҳар аҳолисига) бу “ҳунарлари” (куфру исёнлари) сабабли очарчилик ва нотинчлик либосини – балосини тоттириб қўйди”.\nЯъни: Аллоҳ ҳамма неъматларни устиларига ёғдирган мамлакатни яъни Маккани бизга мисол қилиб қўрсатаяпти. Аллоҳ уларга иккита неъматни берди биринчиси хотиржамлик уруш йўқ жанжал йўқ ҳар ким роҳат фароғатда тинч омонлиқда хотиржам ишга боради ишдан келади. Иккинчиси ҳар тарафдан ризқ келади Аллоҳ ризқ эшикларини очди. Аллоҳ бизга шундай бир кавмни мисол келтиради. Яъни тинч омон яшаб турган Макка шаҳри Аллоҳнинг ғазабига учрамасдан олдин нима қилишди? Аллоҳнинг ризқларига нонкўрлик қилишди, ўша нематларни берган Аллоҳ эканлигини унутдилар. Ундан олдин оч вақтларида Аллоҳ уларни тўйғизиб қўйганини, қўрқув холатинда Аллоҳ уларни химоя қилганини, буларни унутдилар. Кейинчи кейин нима бўлди. Аллоҳ уларга қўрқув ва очлик либосини кийдирди.\nБилгилки Аллоҳ сенга бир нематни берса, сен хам уни шукрини адо қилаётган бўлсанг билки Аллоҳ сенга у нематни кундан кунга зиёда қилиб бераверади. Аммо агар сен неъматни шукрини адо этмасанг нонкўрлик қилсанг нематни асл соҳибини унутсанг Аллоҳ сени шу нематни асл зидди билан сени жазолайди. Яъни тинч фаравон осойишта яшаётган бўлсанг хавфу хатар остида қолдиради, ризқ рўзинг бутун булса очлик билан жазолайди оятнинг маъноси шудир. Ҳоҳла якка холатда бўл ҳоҳла бутун бир мамлакат бўл Аллоҳнинг ҳақиқатидир, бу Аллоҳнинг қудратидир. Келинг азизлар Аллоҳнинг ғазабига учрамаслик учун шукр қилишни ўрганайлик, неъматларнинг асл соҳибини танишни ўрганайлик, Аллоҳга, унинг Пайғамбари Расулуллоҳ САВ нинг суннатларига, эргашишни ўрганайлик, ҳалол билан харомни ажрата оладиган илмни ўрганишга харакат қилайлик, асосийси Аллоҳ гуноҳларимизни кечиришини сўраб истиғфор айтийлик, тавба қилайлик, манашу юртимизга келган балони тезрок даф бўлиб кетишини Аллоҳдан сўрайлик, дуоларимизда ҳар доим шуларни сўрашни унутмайлик азизлар!\nАссаламу алейкум ва рохматуллоҳи ва барокатух!!!\nАллоҳ юртимизни тинч ва осмонимизни мусаффо қилсин, ҳар турлик бало-ю офатлардан омонда қилсин Амин!!!\nУрганч шахар “Кўзли ота” масжиди имом хатиби А.Матяқубов\nPrevious Post:Ўзбекистон-буюк алломалар юрти\nNext Post:Аллоҳнинг бандаларидаги энг яқин неъмкти…


Менинг Президентим! – Сурхон тонги\nБош саҳифа / Адабиёт / Менинг Президентим!\nФеврал 13, 2018\tАдабиёт Изоҳ қолдириш 839 Кўрилди\nХалқим деган мардларнинг Ҳақ йўлини очгайдир,\nХалқ бир бўлса, йўлидан ҳар қандай ғов қочгайдир.\nБирлашганнинг бошидан қора булут кўчгайдир,\nБахтимизга Юртбошим омон бўлсин, бор бўлсин,\nБарча эзгу ишида Оллоҳ мададкор бўлсин!\nХотиржамлик ҳеч юртга тасодиф келган эмас,\nСокин тунлар қадрини ким билган, билган эмас,\nТинчлик дея Юртбошим бир зум ҳам тинган эмас.\nЮртбошимга Оллоҳнинг ўзи мададкор бўлсин!\nНью Йоркда Юртбошим олтин фикр сўзлади,\nИслом таълимотидан дуру гавҳар излади,\nМаърузаю давлатда дунё тинчин кўзлади,\nЗаковатли Юртбошим омон бўлсин, бор бўлсин,\nЮртпарварга ҳамиша Тангрим мададкор бўлсин!\nЎз уйингни асрагандек, асрагин болангни ҳам,\nТоғу тошу, қир адирлар, гулу лолангни ҳам.\nУрушнинг номи ўчсин, тинчлик бўлсин мустаҳкам,\nЮрт тинчлигин ўйлаган Юртбошимиз бор бўлсин.\nЮртим деб ёнган зотга Тангрим мададкор бўлсин!\nЖипслашиб барчамиз бир мушт бир тан бўлайлик,\nЮртимизни қудратли улкан Ватан қилайлик.\nТенглар ичра тенг бўлиб, фароғатда юрайлик,\nБахтимизга Юртбошим омон бўлсин, бор бўлсин!\nЮртбошимга бу йўлда халқим мададкор бўлсин!\nЎзбекнинг бағри кенгдир, турли миллат дўст, иноқ,\nБарчамизга муқаддас, табаррукдир шу тупроқ.\nШеърлар битиб мадҳига, дуо қилайлик кўпроқ,\nХалқпарвар Юртбошим омон бўлсин, бор бўлсин\nЮртбошимга Худойим ўзи мададкор бўлсин!\nОлдинги «Ватан каби мангу Навоий»\nКейинги Бобур шахсига эҳтиром\nЯнги технология самараси


Муҳаммадиев истеъфога чиқариладими? "Бухоро" қачон ўз майдонига қайтади? Ёхуд клуб бош директори саволларга жавоб берди\n18 март, 2020, 21:48\n"Бухоро" ўзини ўнглай оладими?\n“Бухоро” клуби “Мавсум-2020”ни кетма-кет учта йирик ҳисобдаги мағлубиятлар билан бошлагани мухлисларини ҳам, раҳбарларини ҳам ранжитди. Шу боисдан бош мураббий Муҳсин Муҳаммадиевнинг ўз лавозимидан озод этилиши мумкинлиги борасидаги гап-сўзлар ҳам йўқ эмас. Бундай вазиятда эса фақат клуб расмийларидан масалага ойдинлик киритиш мумкин эди. Шу сабабли биз “Бухоро” клубининг бош директори Жамшид Ботиров билан суҳбатлашдик. Аввало шуни айтиш керакки, у бунгача “Машъал” клубида фаолият олиб борган. “Бухоро” клубида иш бошлашидан олдин эса ушбу клуб қошидаги болалар футбол мактабида директор лавозимида фаолият кўрсатган. Ўзаро суҳбат давомида клубнинг натижалари, мураббий масаласи, қачон ўз майдонига қайтиши борасидаги саволларга жавоб олдик. Дастлаб “Бухоро”нинг чемпионатдаги иштироки ҳақида гапирди.\n- Қуръа бизга дастлабки турларда қийин рақибларни рўбаро қилганди. Натижада бошиданоқ топ-клубларга қарши ўйнашимизга тўғри келди. Бунинг устига уй майдонимиз ҳам янгиланяпти. Шунинг эвазига биз асосан сафарда ўйнашимизга тўғри келяпти. Ахир айтишади-ку, ўз уйингда деворлар ҳам ёрдам беради деб. Барибир минглаб мухлисларнинг қаршисида ўйнаш бошқа-да. Хоҳлаймизми-йўқми, “Пахтакор”, “Локомотив” каби клублар чемпионатимизнинг энг кучлилари ҳисобланишади. Лекин биз вазиятни яхшилашга ва кейинги ўйинларда ижобий натижалар кўрсатишга ҳаракат қиламиз.\n- “Бухоро” мавсумни кетма-кет учта йирик ҳисобдаги мағлубият билан бошлагани сабабли бош мураббийнинг истеъфога чиқарилиши мумкинлиги борасида ҳам гап-сўзлар бор...\n- Бизда ҳам юқорида турувчи раҳбарларимиз бор. Чемпионатимизда танаффус эълон қилинди ва биз мураббий масаласида маслаҳатлашиб бир қарорга келамиз. Аммо Муҳсин Муслимовичнинг жамоада катта хизматлари бор. У ўтган йили “Бухоро”ни Суперлигада сақлаб қолди.\n- Аммо дангал айтадиган бўлсак, Муҳаммадиев истеъфога чиқариладими ёки унга яна имконият бериладими? Ҳар холда бу мухлислар учун ҳам қизиқ.\n- Уни мутахассис сифатида ҳурмат қиламиз. Қанақа футболчи бўлганини ҳам барча билади. Боя айтганимдек, ўтган йили жамоани кучлилар орасида сақлаб қолишида катта хизматлари бор. Раҳбарларимиз билан маслаҳатлашган ҳолда юзага келган танаффусдан фойдаланиб мураббий масаласини ижобий ҳал қиламиз. Яқин кунларда клубда ушбу ҳолат бўйича йиғилишимиз бўлади. Биласиз, бухоролик ишқибозлар футболни жуда яхши кўришади. Улар доим жамоамиздан ғалабани кутишади. Менимча, ҳаммаси шу ҳафтада ҳал бўлади.\n- Аслида бош мураббийликка бошқа номзодлар ҳам кўриб чиқиляптими?\n- Бу мавзуда ҳозирча гапирмай турайлик.\n- Лекин бундай салбий натижалардан кейин раҳбарият ҳам янги номзодлар устида бош қотириши табиий-ку?!\n- Албатта, бундай натижа бўлаверса эҳтимолдан ҳоли эмас. Масалан, олтита мағлубият бўлса ҳам мураббийнинг яна ишлашига ҳеч ким рухсат бермаса керак.\n- Аслида клуб олдига бу мавсумда қандай вазифа қўйилганди?\n- Суперлигада рақобатбардош жамоа тузиш ва ёшларга кўпроқ эътибор бериш вазифаси қўйилган. Ўзим клубда бош директор лавозимида ишлаётганимга бир ой бўлиб қолди. Менинг олдимга ҳам шундай вазифа қўйилган. Бизда иқтидорли ёшларимиз кўп. Мана, ҳозирда U-21 ҳамда U-18 жамоаларимизда 100 фоиз бухоролик ёшларимиз ўйнашяпти. Яқин келажакда “Бухоро” жамоасини маҳаллий иқтидорлар билан тўлдиришимиз керак.\n- Умуман айтганда, жорий мавсум бошида клубда олиб борилган селекция ишлари тўғри олиб борилди деб ўйлайсизми?\n- Ҳозир айтганимдек, мен клубга яқинда келдим. Селекция ишлари эса асосан январь ҳамда февраль ойларида бажарилади. Кимни олиб келиш эса аввало бош мураббийнинг истаги билан боғлиқ. Аслида эса бу йил ёмон жамоа тузилмаган.\n- “Бухоро”нинг уй стадиони қачонга тайёр бўлади?\n- Насиб қилса, иккинчи даврага тайёр бўлади.\n- Унгача уй учрашувларни қаерда ўтказасизлар?\n- Мана шуниси муаммо бўлиб турибди. Аммо биз Муборакнинг “Машъал” жамоаси билан келишдик. Ўз майдонимиздаги айрим учрашувларни Муборакда ўтказиб турамиз. Масалан, “Пахтакор”ни ўз майдонимизда қабул қилишимиз керак эди. Аммо улар билан келишган ҳолда учрашувни Тошкентга кўчирдик. Энди эса “Андижон” билан ўйинни “Машъал”нинг майдонида ўтказамиз.\n- Нега ўз майдонинглардаги айрим учрашувларни Муборакда ўтказамиз деяпсиз?\n- Аслида “Машъал”нинг стадиони ҳам бизга қарашли эмас. Шунчаки Муборак Бухорога яқинроқ. У ерда биз номинал мезбон вазифасида ўйнаймиз. Ҳаммаси аввало рақиб жамоа билан қандай келишишимизга боғлиқ. Айримлари билан Муборакда ўйнашимиз мумкин ёки бўлмаса биринчи даврада рақиб жамоа майдонида ўйнаб, сўнг иккинчи даврада уларни Бухорода қабул қиламиз.\n- Энди жамоани қачон тўпламоқчисизлар?\n- Бизга уч ҳафтагача танаффус деб айтишди. Футболчиларни эса тахминан 22 мартга тўпламоқчимиз. Аммо буни авваламбор ЎФА ва ПФЛ билан гаплашиб, уларнинг рухсати билан амалга оширамиз. Ҳозирда футболчилар билан доимий равишда телефон орқали гаплашиб турибмиз. Балки кейинроқ йиғилармиз. Ҳаммаси ПФЛ билан гаплашиб олгач кейин аниқ бўлади.\nБухоро мухсин алмаштирса кейин кучайади акс холда биз узи зурмиз факат бизга уйин бермайабди деб бахона килиб юраверади бахоначи лутивоз\nBUXORO da futbol muxlislar uchun o'ynalmaydi!!!


Наврўз умумхалқ байрамини юртдошларимиз шоду-ҳуррамликлар, катта кўтаринкилик билан кутиб олдилар ва тараддудни барвақт бошлаб юбордилар. Байрам арафасида ўтказилган ҳашарда элдошларимиз уюшқоқлик билан қатнашиб, кенг кўламда ободонлаштириш, кўкаламзорлаштириш ишларини амалга оширдилар.\nШаҳар, қишлоқлар, маҳаллалар, кўчалар янада чирой очиб, ораста бўлди. Ҳашар кунлари 850 минг туп манзарали, 802 минг туп мевали дарахт ҳамда 2 минг тупдан зиёд гул кўчатлари ўтқазилди «Мустақиллигимизнинг 20 йиллигига - 20 туп кўчат-менинг туҳфам» шиори остида ҳар бир элдошимиз фаол қатнашаётир.\nУмумхалқ ҳашари меҳнат жамоалари, ўқув муассасаларида, маҳаллалардаги сумалак сайиллари, халқ ижодиёти дурдоналари уйғун бўлган байрамларга уланиб кетди.\n...20 март. Наврўз шодиёналари ўтказиладиган “Авесто” боғ-мажмуаси байрамона безатилган. Наврўз шукуҳи, турфаранг гуллар, уларнинг ифори, табиат жилолари, самода чарҳ ураётган кабутарлар, баҳорнинг илк қушлари дилларга хушнудлик бағишлайди. «Кичик бизнес ва хусусий тадбиркорлик йили» ютуқлари, имкониятлар, режалар ҳақида ҳикоя қилувчи паннолар, кўргазмали воситалар беихтиёр эътиборингизни тортади. Боғ-мажмуасидаги айём тантаналарига вилоятимизнинг шаҳар ва туманларидан ижтимоий-иқтисодий соҳаларда фидойи меҳнат қилаётган турли касб эгалари, ўқувчи-ёшлар, меҳнат фахрийлари, кенг жамоатчилик вакиллари ташриф буюрар эканлар, бир-бирларини байрам билан муборакбод этишар эди.\nБайрам тантанасида вилоят ҳокими О.Оллаберганов сўзга чиқиб, элдошларимизни Наврўзи олам билан қутлади. Истиқлол йилларидаги улкан бунёдкорликлар, яратувчиликлар, замондошларимизнинг эришаётган муваффақиятлрига алоҳида тўхталди. Мустақиллигимизнинг йигирма йиллик байрамига муносиб туҳфалар ҳозирлаш мақсадида ижтимоий-иқтисодий соҳаларнинг ҳамма жабҳаларида истиқболли бошламалар, ташаббуслар фаолият асоси бўлиб ғайрат-шижоат самаралари қувонарли бўлаётганлигини таъкидлади.\n“Ассалом, кўркам диёр” дея номланган театрлашган байрам дастурининг карнай-сурнай садолари янграйди. Саҳнага кўклам нафасини ўзида мужассам этган, бошларига гулчамбарлар тақиб олган, миллий либослардаги қизлар фусункор фасл таровати, латофати, нафосатини шўх-шодон рақслар орқали олиб келишди. Юраклар қувонч, ҳаяжонга тўлади. Огаҳий номидаги вилоят театри хонандаси Рустам Нурметовнинг “Ўзингсан, асли баҳор” қўшиғи раққоса қизлар хиромига ҳамоҳанг бўлар экан, кўз олдинтизда Ўзбекистонимизнинг мафтункор табиати, она замин, бепоён далалар, боғлар... намоён бўлади.\nБайрам, тўйларга болажонларнинг қувноқ, жарангдор куй-қўшиқлари янада жўшқинлик бағишлайди. “Баркамоллик гулғунчалари” мавзусидаги болажонлар мусиқали дастури келгуси авлод-фарзандларимизнинг фан сирларини чуқур ўрганаётганликларидан, шунингдек, адабиёт, санъат, маданият йўналишларидаги истеъдодларидан қалбингиз фахрга тўлади.\nУрганч шаҳридаги 24-сон мактаб, 8-сон мактаб-интернат, мусиқа мактабларининг, мактабгача таълим муассасаларининг тарбияланувчилари, иқтидорли ёшлар чиқишлари олқишлар билан қарши олинди.\nВилоятимизнинг шаҳар ва барча туманларининг маданият уйлари бадиий ҳаваскорларининг санъаткорларини ҳар бир чиқишида Наврўз, қадимий анъаналар, миллий урф-одатларимиз, эзгулик, меҳр-муҳаббат, саховат, “Сумалак”, “Қайроқ”, “Масхарабоз”, “Чўгирма” сингари халқ ўйинларида асосий ўринни эгаллади. Кичик бизнес ва хусусий тадбиркорлик фаровон ҳаётнинг мустаҳкам таянчи эканлиги шеър, қўшиқлар, лапар мазмунини ташкил қилди.\nБугунги кунда қишлоқларда замонавий турар-жойлар барпо этилаётганидан элдошларимиз мамнун эканликларини “Жой тўйи” (“Янги ҳовли”) композициясида хурсандчилик билан ҳавола этилди.\nБайрам дастурида Ўзбекистон Республикаси халқ артисти Гулора Раҳимова, Ўзбекистон Республикаси халқ ҳофизи Фарҳод Давлетов, Қорақалпоғистонда хизмат кўрсатган артист Ўктам Аҳмедов, “Ниҳол” мукофоти совриндорлари Муродбек Қиличев, Бунёдбек Саидов, Зулфия номидаги Давлат мукофоти соҳибаси Шаҳло Солаева ҳамда Азамат Отажонов, Зулфия Йўлдошева, Имсиной Раҳимова, Каримбой Раҳмонов, Зафарбек Қурбонбоев сингари ўнлаган хушовоз хонандаларнинг, ёш ижрочиларнинг қўшиқларида Ўзбекистонимиз, замондошларимиз, қадриятлар, миллий анъана ва боқий урф-одатлар мадҳ этилди.\nВилоятимизда истиқомат қилаётган турли миллат вакиллари ҳам ўз ашулаларида Навбаҳор таровати, тотувлик, дўстлик, ҳамжиҳатликни жўшиб куйлашди. Таниқли хонанда Марат Қулметов “Чойхонада сумалак базми”ни маҳорат билан ижро қилар экан, байрам иштирокчилари рақсга тушиб кетдилар.\nҲар галгидек бу сафар ҳам “Жақувчи кампирлар”нинг ҳазил-мутойибаларга бой айтишув-термалари барчага табассум, кулгу бағишлади. Урганч санъат ва шаҳардаги бошқа касб-ҳунар коллежларининг ўқувчилари байрам дастурида фаол қатнашдилар.\n- Халқимизнинг бетакрор, бой анъаналари, қадриятлари, халқ ижодиёти намуналари дастурдан асосий ўринни олиши учун ҳаракат қилдик, -дейди байрам дастури сценарий муаллифи шоир, драматург Комил Аваз.\nБайрам дастури барчада чуқур таассурот қолдирди. Томошабинлар ҳам беихтиёр ҳар бир санъаткор чиқишини қарсаклар билан кутиб олиб, ўзлари ҳам яйраб, қувнашди.\n- Байрам тантаналарини завқ билан томоша қилдик. Байрам тароналари бизга ғайрат, ишимизга суръат, сифат, самара бағишлайди, -дейди. Урганч шаҳридаги «Юксалиш» масъулияти чекланган жамияти раҳбари Ботир Матёқубов. -Вилоят марказида 64 хонадонли турар-жой қурилиши, бозор атрофини янада кўркам бўлиши, аҳолига қулайлик яратиш мақсадида ишларни жадаллаштирмоқдамиз.\n- Баҳор келиши билан далаларда ишлар янада қизийди, бўлғуси ҳосилга замин ҳозирланади. Экиш мавсумига ҳамма зарур нарсаларни тахт қилиб қўйганмиз, -дейди Қўшкўпир туманидаги “Омонбой Бек” фермер хўжалиги раҳбари Омонбой Матёқубов.\nБоғот туманидан меҳнат фахрийси Ю.Худойберганов:\n- Наврўз байрамига бағишланган дастурни ҳузурланиб томоша қилдим. Миллий қадриятлар, мумтоз қўшиқлар, лапарлар, ёшлар чиқиши ҳаммаси мафтункор, гўзалдир, -дейди.\nЮртдошларимиз билан суҳбатлашар экансиз, улар Мустақиллигимизнинг йигирма йиллик тўйини муносиб меҳнат туҳфалари билан кутиб олишга қатъий аҳд қилганликларини изҳор этишди.\nНаврўзи олам тантаналари вилоятимизнинг туманларида ҳам катта кўтаринкилик билан бўлиб ўтди.\nШу куни кам даромадли, ижтимоий ёрдамга муҳтожлар, ногиронлар, касалмандлар моддий қўллаб-қувватланди. Қозонларда сумалаклар тайёрланди. Байрам дастурхонлари безатилиб, ошлар, кўклам таомлари тортилди. Дилдан гурунглар давом этди.\nҲа, тинч, осойишта фаровон юртимизга тўйлар, байрамлар ярашади.


ЯНГИ МАҲСУЛОТНИ БОЗОРГА ЧИҚАРИШ УЧУН МАРКЕТИНГ СТРАТЕГИЯСИ - Master Expert Partners\nЯНГИ МАҲСУЛОТНИ БОЗОРГА ЧИҚАРИШ УЧУН МАРКЕТИНГ СТРАТЕГИЯСИ\nЯНГИ МАҲСУЛОТНИ БОЗОРГА ЧИҚАРИШ УЧУН МАРКЕТИНГ СТРАТЕГИЯСИ НА РЫНОК\nДевор қоғозлари учун елимлар ишлаб чиқарувчи маҳаллий лидерлардан бири бўлган компания янги маҳсулотни бозорга чиқариш стратегиясини ишлаб чиқишга қарор қилди. Компаниядагилар бу мураккаб вазифани амалга ошириш бўйича бизга мурожаат қилди. Ушбу компания Ўзбекистон бозорида катта тажрибага ҳамда бир нечта брендларнинг портфелига эга.\nЯнги маҳсулот немис технологияси асосида ишлаб чиқарилади. Ҳар доим ҳам яхши аралашмани қопламайдиган бошқа маҳаллий брендлар билан солиштирганда маҳсулотнинг асосий фарқ шундаки, унинг аралашмаси компаниянинг ўзида ишлаб чиқарилади. Биз маҳсулотни бозорга чиқариш учун маркетинг стратегиясини ишлаб чиқишни таклиф қилдик.\nБиз бозор, рақобатчилар, истеъмолчилар, шунингдек, янги маҳсулотнинг рақобатбардош афзалликларини батафсил таҳлил қилиш орқали ишни бошладик. Таҳлил қилиш жараёнида Push стратегиясининг ўзи самарали эмаслиги ҳамда маҳсулотни савдо масканлари ва нуқталарига шунчаки жойлаштириш учун етарли бўлмаслигини аниқладик. Бунда маҳсулотларга барқарор талаб яратиш мақсадида Push стратегиясини Pull ҳаракатлар билан бирлаштиришга киришдик.\nШу боис биз маркетинг стратегиясини ишлаб чиқдик, у маҳсулот ҳақида ахборот бериш учун каналларни аниқлаш; маҳсулотларга ишончни уйғотиш ва харидорлар билан доимий ишлашни ташкил этишга қаратилган ATL ва BTL акциялар; энг самарали савдо каналларини аниқлаш; дилерлар билан ишлаш стратегиясини ўз ичига олди.\nЯнги (янада жозибадор) қадоқ, савдо ускуналари ва реклама материалларини дизайни ишлаб чиқилди. Маҳсулотни тўғри нархлаш белгиланди. Маҳсулот турларини кенгайтириш бўйича таклифимиз ўз ўрнида ҳамда ижобий тарзда қабул қилиниб, унинг аҳамияти катта бўлди. Савдо бўлинмасининг муҳим ташкилий тузилмасини ташкил қилдик.\nБир неча ой давомида компания барча ишлаб чиқилган ва тавсия этилган ҳаракатларни аниқлик билан бажарди. Режалаштирилган тадбирларни амалга ошириш жараёнида савдо ҳажмлари ошиб борди. Маҳсулот учун янги қадоқ тайёрланди ва дилерлик тармоғини қуриш ишлари бошланди. Шунингдек, мижозга маҳсулотни маркетинг, сотиш ва мониторинг қилиш учун ички бизнес жараёнларини ташкил этишда ёрдам бердик.\nТўғри йўлга қўйилган савдо тизими – мижозларимизга тилайдиган муваффақиятга эришишнинг калитидир.


NYT: АҚШ Россия сувости кемалари фаоллашганини қайд этмоқда\n12:09 / 22.04.2016\nПентагон ва НАТО ҳарбийлари, рус ҳарбий сувости кемалари фаоллашаётганидан огоҳлантираяпти, деб ёзмоқда The New York Times нашри.\nАҚШ ҳарбий денгиз кучларининг Европа ва Африкадаги бўлинмалари қўмондони адмирал Марк Фергюсоннинг маълум қилишича, рус кемаларининг патруллик қилиши охирги йилда қарийб 50 фоизга кўпайган.\nНашр ҳисоб-китобларига биноан, рус сувости кемалари сони Скандинавия, Шотландия, Ўрта ер денгизи ва Атлантика океани шимолий қисмида кўпроқдир. Бу ҳолат сўнгги 20 йиллар давомида илк бор кузатилмоқда.\nNYT газетаси, Россия ҳарбий денгиз кучлари ихтиёрида, шовқинсиз ва яхши қуролланган янги русумдаги сувости кемалари пайдо бўлганини эътироф этиб, экипаж аъзоларининг маҳорати ҳам ўсганини таъкидлаган. Шунингдек, Россия ядро арсенали модернизация қилинмоқда, мамлакатнинг киберҳудуддаги имкониятлари тобора кенгайиб бормоқда.\n«Биз буюк давлатлар рақобатлашувига қайтдик», — деган фикрни билдирган АҚШ ҲДК штаби раҳбари адмирал Жон Ричардсон. Шу муносабат билан, АҚШ мудофаа вазирлиги сувости флоти ва кемаларга қарши қуролларини молиялаштиришни кучайтириш ниятида.\nПентагон маъмурияти, "Виржиния" русумидаги 9та сувости кемасини харид қилиш учун 8,1 млрд. доллар ажратишни таклиф этмоқда. Уларнинг ҳар бири 40 та «Томагавк» ракетаси билан жиҳозланиши мумкин.\nБундан ташқари, Исландиядаги Кефлавик базасини модернизация қилиш учун 20 млн. доллар ажратиш режалаштирилмоқда. Шунингдек, Пентагон тадқиқотчилари, рус сувости кемаларининг шифрланган мулоқотини тутиш технологияси устида иш олиб бормоқдалар. Субмариналар ортидан кузатиб юрувчи экипажсиз овчи-кемалар синови ҳам поёнига етказилмоқда.


Сафар Кокилов. Даққиев дакки еди (ҳажвия) | www.ziyouz.uz\nБош саҳифа Ўзбек насри онлайн антологиясиСафар Кокилов (1952-2018)Сафар Кокилов. Даққиев дакки еди (ҳажвия)\nСафар Кокилов. Даққиев дакки еди (ҳажвия)\nТегирмон боши туманининг шу номли газетасида мухбир бўлиб ишлаётган Даққиев ҳам шу ерда. Қорачадан келган, сочлари жингалак, кўзлари биткўз, лаблари дўрдоқ, қорни биров осилган гавдалик Даққиев ёшлигида қулоғидан йиринг келавериб, ўнг қулоғи кар бўлиб қолганидан билдирмаслик учун бировни лавозимида ишлаб, раҳбарларнинг “югур-югур”ини дўндириб юрар, сўнг кимнингдир тавсияси билан “ўсиб”, газетага яқинда ўтирган эди. Ўз газетаси учун ярим бетлик материал йиғиш вазифасига кирса ҳам, аслида, ўзи ихлос қилиб, суратларни йиғиб, шеърларидан ёд олиб юрадигани, ёш бўлса ҳам анча машҳур бўлиб қолгани собиқ воҳадоши – «шоири замон» билан қўл бериб кўришиш, суҳбатидан баҳраманд бўлиш, ёнма-ён суратга тушиш ва дастхати ёзилган китобидан олиш каби бир талай орзу-истаклар уни бу ерга етаклаб келган.\nУ билан супада ўтирганларнинг аксарияти сочларига оқ тушган кексалар экан. Ҳамма ўзини дастурхонга урди. Қўллар ҳаракатга келиб, оғизлар чапиллашга тушди. “Омонхона”, “Фанта”лар вишиллаб очилди. Даққиевга бу жуда кулгили туюларди. Ахир бу ерга буюк шоирлар билан учрашиб, шеърларидан эшитишга келишган-ку, лекин манови чоллар эса… Улар гўё бу ерда ўзларидан буюк ҳеч қанақа одамлар йўқдай бемалол гаплашиб, кулишиб ўтиришарди. У эса “олиб ўтиринг”га ҳам парво қилмади. Гўё сурати шу ерда-ю, сийрати нариги столдагилар билан. Супадагиларнинг ғўнғир-ғўнғири эса унинг жиғига тегарди, холос. Шу пайт ёнида ўтирганлардан бирига сўз берилди. Ёши етмишларни қоралаган, дўппи кийган, жиккаккина одам – кекса шоир Низомий минерал сув тўлдирилган пиёлани қўлига олиб,\n– Э-э-э. Жим, жим! … Гапирманг! – деди тўсатдан. Ўтирганлардан кимдир уни танийди, кимдир танимайди, ҳамма унга ҳайрон бўлиб тикилди. Икки кўзи меҳмонлар ўтирган столда, Даққиев ёнидагиларга қарамасдан яна ўшқирди:\n– Жим бўлсаларинг-чи… У ёқда буюклар гапиряпти…\n– Ие, эшитилмаяпти-ку?! Бизнинг гапимиз ҳам шу-да… Қолаверса, ҳар ким ўз даврасига хўжайин. Гапираверинг, ака, – деди супа тўрида ўтирган сочлари оппоқ, кўзойнакли киши. Кекса шоир аввалги шашти йўқ, бўшашибгина, паст овоз билан гапида давом этди:\n– Бугун мана ўзимиздан чиққан ва пойтахтда яшаб ижод қилаётган машҳур шоиримиз – шогирдимиз бир гуруҳ шоирлар билан келиши баҳонасида бу ерга йиғилган эканмиз, аввало уларга узоқ умр, омад, ижодида янги парвозлар тилайман. Қолаверса, уларнинг шу даражага эришишида бу ерда ўтирганлардан қай биримиз мактабда ўқитганимиз, қай биримиз илк шеърларини таҳрир қилиб, оқ йўл тилаб газеталарга чиқарганмиз. Биз устозлар шогирдлар парвозидан шодланишимиз керак. Бирга ўтиришга жой етишмаган бўлса ҳам кўнглимиз бир, уларнинг соғликлари учун оламиз, – деди-да қўлидаги пиёлани оғзига бир теккизиб қўйди. Бошқалар ҳам. Даққиев унинг гапига унча эътибор бергани ҳам йўқ. Биров катта лавозимга кўтарилса, машҳур бўлса унинг оғайнилари, устозлари ҳам кўпайиб қолади-я деб, кулиб қўйди ичида. Ўзи эса оғзини ярим очганича, қулоқларини динг қилиб, меҳмонлар томон тикилиб ўтирарди. Қани энди имкон бўлса-ю, ўша ерда бўлиб қолса, ёки шахсан “шоири замон”нинг ўзи уни ёнига чақириб қолсами… Эҳ-ҳе-е… Йўқ. Ҳамма ўзи билан ўзи овора.\n– Стоп. Гапирмай туринг. У ёқда буюк шоиримиз қадаҳ сўзи айтаётибди. Ана, тик турибдилар. Жим… – деди ва бутун вужуди қулоққа айланиб, оғзини катта очганича ўша томонга тикилиб қолди. Дарҳақиқат, меҳмонлар гуруҳи раҳбари “шоири замон” тик турганича нимадир деяётган экан. Афсуски, сўзларини тушуниб бўлмасди. У$ ўтиргач, супадаги сўз олган киши ўз сўзини давом эттирмоқчи эди Даққиев яна унга:\nҚани, қани, эшитайлик…\n– Ҳой, ҳой. ҳой. Ие, бу нима деган гап?! Бозор қилмангизлар-э. Кап-катта одамлар… Сал одоб сақлаб, секин гаплашсангиз-чи… – деди Даққиев кўзлари ола-кула бўлиб. – У ёқда замонамизнинг буюклари…\n– Ука, нега ҳадеб оғзимизга ураверасиз? Бизнинг даврамиз ёқмаётган бўлса, ўша ёққа бориб ўтиринг, илтимос… – деди кекса журналист зарда билан.\n– Фақат мен эмас. У томондан ҳам, “секин гапиринглар, жимлик сақлансин”, дейишяпти. Ана, қаранглар. Ҳалитдан бери ишора қилишяпти. Овозларинг жуда баланд-да, – деб Даққиев ияги билан меҳмонлар томонни кўрсатди. қарадилар. Ҳақиқатдан ҳам меҳмонлардан бири бу томон қараб қўли билан имо-ишора қилиб, нимадир деяётган экан.\n– Ана, айтмадимми… Сизлар бўлса, худди ёш боладек чувиллашасизлар… – деди Даққиев ғолибона овозда.\n– Мен буларга минг марта айтдим, ака. Жим бўлинглар, секин гапиринглар, буюкларнинг гурунгига халақит беряпсизлар десам ҳам гапимни олишмаяпти. Нима қилай, менда айб йўқ. Ака, менинг сизларга ҳурматим баланд, шеърларингизни ёдлаб юраман… – деди ялтоқланиб. Меҳмон унга ҳайрон бўлгандек қаради-да,\n– Майли… Ҳали гурунг қиламиз. Сизлар бемалол… Мен ҳалиги, – у Даққиевга ўгирилиб, таъна қилгандай деди:\n– Дўстим, ҳалитдан бери сизга имо-ишора қиламан. Қараб турибсиз-ку, ҳеч тушунмайсиз-а… Биз миниб келган “Нексия”нинг ҳайдовчисига ҳам чой-нон қилишдимикан? Бир хабарлашсангиз дегандим…\n– Ҳа-а. Ҳайдовчими?! Э-э-э, шунақа денг. Ҳозир, ака, ҳозир ташкил қиламиз. Бемалол буюраверинг. Жоним билан бажараман. Ҳозир, ҳозир… – деганича боғ эшиги томон катта гавдасига ярашмаган ҳолатда беўхшов лапанглаб, чопиб кетди. Меҳмон ҳам ўтирганлардан узр сўраб столи томон қайтди. Супадагилар бир-бирига қараб кулиб юборишди.\n– Э-э, гап бу ёқда экан-ку. Мухбир укамиз эса ҳадеб бизнинг оғзимизга қопқоқ бўлгани бўлган…\n– Мен уни даврамизга кимдир атайлаб ўтирғизиб қўйганми деб ўйлаб турувдим. Хайрият-э, кетди…\n– Ҳа-а, лаганбардорликни қотираркан. Бизнинг сафимизга адашиб кириб қолганлардан бу…\n– Қани янги шеърлардан эшитайлиг-э, шоир ака. Ўқинг…\nШу билан супадаги сукунат бузилди. Даққиев эса … қайтиб келмади. Супадагилар ҳам гўё уни аллақачон унутган эдилар.\n← Аввалги Аввалги Сафар Кокилов. Бу яна ўзимман (ҳажвия)\nКейинги → Кейинги: Сафар Кокилов. Така бўлсин сут берсин (ҳажвия)


Грузияда полияция ва норозилар тўқнашуви юз берди\n26 январ 2021, Тошкент вақти: 10:56\nГрузия пойтахти Тбилиси марказида жума куни кечқурун полиция ва собиқ ички ишлар вазири Бачо Ахалиянинг ҳибс қилинишини талаб қилган намойишчилар ўртасида тўқнашув содир бўлди.\nМаълумотга кўра, Адлия вазирлиги олдидаги полиция тўсиқларини автомашиналарда ёриб ўтишга ҳаракат қилган тўрт норози қўлга олинган. Уч кундан бери давом этаётган намойшларда асосан талабалар иштирок этмоқда.\nНорозилик намойишлари Грузия қамоқхоналаридан бирида маҳбуслар қийноққа солингани тўғрисидаги маълумот жамоатчиликка ошкор этилганидан сўнг бошланган эди. Мазкур маълумот мухолиф телеканаллар орқали жамоатчиликка етказилгач, Грузия ички ишлар вазири Бачо Ахалия истеъфо берган.


Бир чол катта бочка ортилган арава ҳайдаб кетаётса, йўл бўйида турган икки «ГАИ» ходими уни тўхтатиб:\n— Ҳа, ота, нима олиб кетяпсиз?\n— Қайрағоч шарбати..\n— Э, қойил. Бунақасини эшитмаганмиз! Бир косадан қуйсангиз, қўйиб юборамиз!\n— Бемалол ичаверинглар!\n— Ҳмм... Тахирроқ эканми?.. Майли, оқсоқол ҳайданг..\n— Чу, Қайрағоч!\nДан ходимининг боласи мактабдан 2 баҳо олиб келибди.\nОтаси шу кун:\n— Болам дафтарларингни олиб кел бир кўрай, - деса\n— Ойижон 2 ни дадам кўрса уришади. Нима қилай? - деса\n— 10минг дафтар орасига қистириб бер, даданг уришмайди, - дермиш.\n#Болалар #Ота-она #ДАН-ходимлари\nГАИ катта йўлда турса, олдида ўт ўчириш машинаси, ўртада Каптива, орқасида Тез ёрдам машинаси катта тезликда ўтиб кетибди. ГАИ ҳайрон бўлиб, кейинги постга\n— Тез ёрдам, ўт ўчириш машиналари Каптива билан ўтиб кетишди. Тўхтатиб сўрачи, тинчликмикан, - дебди.\nКейинги постдаги ГАИ машиналарни тўхтатиб, Каптивани ҳайдовчиси олдига бориб:\n— Ҳужжатларингизни тақдим этинг! Тинчликми? Бу нима аҳвол?- деса, Каптива ҳайдовчиси:\n— Тиббиёт қутичаси, Ўт ўчиргич сўрайвериб, жонга тегдингиз. Мана, комплект бўлиб юрибмиз, - дермиш.\nАгар сизни ГАИ тўхтатиб, "Охирги 24 соат ичида спиртли ичимлик ичдингизми?" деб сўраса, асло соатга қарай кўрманг!\nАбдурайим тоға эски запарожец машинасида кетаётиб, бехосдан янги малибуни орқасидан уриб юборибди.\nМалибуни ҳайдовчиси автомобилидан жаҳл билан тушиб:\n— Машинамни дабдала қилдингиз-ку, тузатиб берасиз, - деб бақира кетди.\nАбдурайим тоға эса пинагини бузмай:\n— Э, қанақа одамсан? Тирик қолдик, соппа-соғмиз шукур қилсанг-чи. Машина темир бўлса, топилади, - дебди.\nБу ҳам етмагандек, Абдурайим тоға машинаси ичидан ароқни олиб, - саломат қолганинг учун, - деб малибунинг ҳайдовчисига ичириб юборибди.\nШунда машинаси пачоқ бўлган малибу эгаси:\n— Сиз ҳам ичмайсизми амаки?, - деса\n— Шошмай тур, ГАИлар келиб-кетишсин, - дермиш...\n#Ҳайдовчилар #Уддабуронлар #Пиёнисталар #ДАН-ходимлари\nБир йигитга кўчада майда пул зарур бўлиб қолибди.\nЧўнтагига қўл солса, 50 минг сўмлик чиқибди. Атрофда ҳеч ким йўқ, фақат йўл четида ГАИ ходими турган экан.\n— Кечирасиз, шуни майдалаб бера олмайсизми?! - дебди йигит пулни узатиб.\nГАИ ходими пулга қараб туриб:\n— Узр, ўзи ҳозиргина постга турдим. Ҳали пул йўқ, - дермиш.\nИкки ўртоқ ароқ ичиб, кўзи қизариб кетибди.\n— Энди қанақа қилиб кетамиз? Йўлда ГАИ тўхтатса, кўзимизни ичи қизариб кетган...?! - дебди биринчиси.\nЎртоғи ўйланиб туриб дебди:\n— Машинани сен ҳайдайсан. ГАИ тўхтатса, "Кўзимга пашша кириб кетди. Шунга қизариб қолди" дегин, - деб ўргатибди.\nОзгина юришса ҳамки, ГАИ тўхтатибди. Йигитга ГАИ тикилиб қараб:\n— Нима, кўзингизга пашша кириб кетдими? - деса, йигит шошиб қолиб:\n— Йўқ, ичгандим, - дермиш.\n#Ҳайдовчилар #Пиёнисталар #ДАН-ходимлари\nБир чол кўчада эшак миниб келаётса, ГАИ инспектори ҳазиллашмоқчи бўлиб, шартта тўхтатиб дебди:\n— Сиз нега боядан бери бу жониворни таёқ билан уриб келяпсиз?\n— Юрмаганидан кейин ураман-да, - жавоб берибди чол.\n— Қани тез кечирим сўранг! - дебди ГАИ ходими.\nШунда чол эшакка қараб:\n— Сени ГАИда танишларинг борлигини билмас эканман... - дермиш.\n#Ҳайвонот #Ҳайдовчилар #Қариялар #ДАН-ходимлари\nДАН ходими автомобилни тўхтатса, ҳайдовчи камарни тақмаган экан.\n— Нега камарни тақмадингиз? - деса, ҳайдовчи тиржайиб:\n— Сиз хурсанд бўлинг дедим-да, - дебди.\nЙўл патруль хизмати машинаси ресторан ёнида навбатчилик қилмоқда. Ресторандан учта киши маст ҳолатда чиқиб келиб, ҳар бири ўзларини машинаси ўтиришади. Бир пайт қараса, орасида битта маст эркак умуман оёқда тура олмайдиган аҳволда рульга ўтириб, ҳайдаб кетибди.\nДАН ходими ўша машина орқасидан қувлаб кетади. "Дарҳол автомобилни тўхтатинг", деб тўхтиб қараса, машинадан умуман ичмаган, ҳушёр ҳолатда ҳайдовчи тушиб келибди. Буни кўрган инспектор ҳайрон бўлиб:\n— Ахир қанақасига? Сиз ғирт маст эдингиз-ку?! - деса, ҳайдовчи кулиб:\n— Бугун ГАИни чалғитиш навбати менга келганди-да, - дермиш.